cyanic-selkie/wikianc huggingface dataset:
എലിസബത്ത് മർച്ചിസൺ
ഒരു ബ്രിട്ടീഷ്-ഓസ്‌ട്രേലിയൻ ജനിതകശാസ്ത്രജ്ഞയാണ് എലിസബത്ത് മർച്ചിസൺ. യു.കെ.യിലെ കേംബ്രിഡ്ജ് സർവകലാശാലയിലെ താരതമ്യ ഓങ്കോളജി ആൻഡ് ജനറ്റിക്‌സ് പ്രൊഫസറാണ്. അവരുടെ ഗ്രൂപ്പിന്റെ നടന്നുകൊണ്ടിരിക്കുന്ന ഗവേഷണം സസ്തനികളിൽ ഉണ്ടാകുന്ന അറിയപ്പെടുന്ന നിലവിലുള്ള ക്ലോണലി ട്രാൻസ്മിസിബിൾ ക്യാൻസറുകളിൽ ശ്രദ്ധ കേന്ദ്രീകരിക്കുന്നു. ജീവനുള്ള കാൻസർ കോശങ്ങളുടെ കൈമാറ്റം വഴി വ്യക്തികൾക്കിടയിൽ പകരാൻ കഴിയുന്ന അർബുദങ്ങളാണിവ. അത് എങ്ങനെയെങ്കിലും അവരുടെ ആതിഥേയരുടെ പ്രതിരോധ സംവിധാനത്തിൽ നിന്ന് ഒഴിഞ്ഞുമാറുന്നതിന് സഹായിക്കുന്നു.
ക്ലോണൽ ട്രാൻസ്മിഷൻ ക്യാൻസറിന് കാരണമാകുന്ന രണ്ട് രോഗങ്ങളുണ്ട്. ഒന്ന്, ഏതാനും പതിറ്റാണ്ടുകൾക്ക് മുമ്പ് പ്രത്യക്ഷപ്പെട്ട ഡെവിൾ ഫേഷ്യൽ ട്യൂമർ ഡിസീസ് (DFTD). ഈ രോഗം ഓസ്‌ട്രേലിയൻ ദ്വീപായ ടാസ്മാനിയയിൽ വസിക്കുന്ന ടാസ്മാനിയൻ ഡെവിൾ എന്ന മാർസ്പിയലിനെ വംശനാശം വരുത്തുന്നു. ലോകമെമ്പാടും വ്യാപിച്ച നായ്ക്കളെ ബാധിക്കുന്ന വെനീറിയൽ ട്യൂമർ ആയ സ്റ്റിക്കർ സാർക്കോമ എന്നും അറിയപ്പെടുന്ന, വളരെ പഴക്കമുള്ള കനൈൻ ട്രാൻസ്മിസിബിൾ വെനീറിയൽ ട്യൂമർ (CTVT) ആണ് മറ്റൊരു രോഗം.
എലിസബത്ത് മർച്ചിസണും അവരുടെ സഹകാരികളും ഈ കാൻസർ കോശങ്ങളുടെ ജീനോം വിശകലനം ചെയ്യുന്നു. 10000 വർഷങ്ങൾക്ക് മുമ്പ് ഒരു പെൺ നായയിൽ CTVT പ്രത്യക്ഷപ്പെട്ടിരിക്കണമെന്ന് കാണിക്കാൻ ഇത് അവരെ പ്രാപ്തമാക്കി. ദീർഘകാലമായി നിലനിൽക്കുന്ന ഈ രണ്ട് അർബുദങ്ങളെ കുറിച്ചുള്ള പഠനം ക്യാൻസറിന്റെ ജനിതക പരിണാമത്തെക്കുറിച്ച് കൂടുതൽ പൊതുവായ ഉൾക്കാഴ്ച നൽകുന്നു.
ജാക്വിലിൻ ഫെർണാണ്ടസ്
ജാക്വിലിൻ ഫെർണാണ്ടസ് (ജനനം: ഓഗസ്റ്റ് 11, 1985) ഒരു ഇൻഡോ-ശ്രീലങ്കൻ ചലച്ചിത്ര നടിയാണ്. 2006-ലെ മിസ്സ് യൂണിവേഴ്സ് ശ്രീലങ്ക മത്സരത്തിൽ വിജയിയായിരുന്നു. 2009-ൽ ബോളിവുഡിൽ അലാഡിൻ എന്ന ചിത്രത്തിൽ അഭിനയിച്ചു. കനേഡിയൻ, ശ്രീലങ്കൻ, മലേഷ്യൻ വംശജരായ ഒരു ബഹുജന കുടുംബത്തിലാണ് ജനിച്ചത്. വളർന്നത്‌ ബഹറിനിലാണ്.സിഡ്നി യൂണിവേഴ്സിറ്റിയിൽ നിന്നും ജനകീയ ആശയവിനിമയത്തിൽ ബിരുദം നേടിയ ശേഷം ശ്രീലങ്കയിലെ ഒരു ടെലിവിഷൻ റിപ്പോർട്ടർ ആയി ജോലി ചെയ്തു. 2006 ൽ മിസ്സ് യൂണിവേർസ് ശ്രീലങ്ക കിരീടം നേടി. 2009-ൽ ഇന്ത്യയിൽ മോഡലിംഗ് രംഗത്ത് പ്രവർത്തിക്കുമ്പോഴാണ് അഭിനയ മേഖലയിലേക്ക് കടന്നുവന്നത്. മർഡഡർ 2, ഹൌസ്ഫുൾ 2, റേസ് 2, കിക്ക് എന്നിവയാണ് പ്രധാന ചിത്രങ്ങൾ.
അവലംബം
വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:1985-ൽ ജനിച്ചവർ
ഉപവൻ തടാകം
മഹാരാഷ്ട്രയിലെ താനെയിലുള്ള ഒരു കൃത്രിമ തടാകമാണ് ഉപവൻ തടാകം. യേവൂർ കുന്നുകളുടെ താഴ്‌വരയിലാണ് ഇത് സ്ഥിതി ചെയ്യുന്നത്. ഏകദേശം 6 ഹെക്ടർ വിസ്തീർണ്ണമുണ്ട് ഈ തടാകത്തിന്.
1880-ൽ താനെ മുനിസിപ്പൽ കോർപ്പറേഷൻ ഈ തടാകം നിർമ്മിച്ചു. കുടിവെള്ളത്തിനായി നിർമ്മിക്കപ്പെട്ട ഒരു തടാകമാണിത്. പിൽക്കാലത്ത് 2002-ൽ താനെയിലെ 13 തടാകങ്ങൾ നവീകരിക്കപ്പെട്ടതിൽ ഉപവൻ തടാകവും ഉൾപ്പെട്ടിരുന്നു. നവീകരണത്തിന്റെ ചുമതല ജെ.കെ. സിംഘാനിയ ഏറ്റെടുത്തു. ഉപവൻ തടാകത്തിൽ ഗണപതിയുടെ ഒരു ക്ഷേത്രവും സിംഘാനിയ നിർമിച്ചു. ഗവാന്ദ് ബാഗ്, ശിവായ് നഗർ, ഗണേഷ് നഗർ, വസന്ത് വിഹാർ, വർത്തക് നഗർ തുടങ്ങിയ ജനവാസമേഖലകൾക്ക് സമീപമാണ് ഈ തടാകം. താനെ നിവാസികളുടെ വിനോദ മേഖലകളിൽ ഒന്നാണിത്. താനെയിലെ ഏറ്റവും വലിയ തടാകങ്ങളിലൊന്നാണിത്. പോഖ്റാൻ I, പോഖ്റാൻ II റോഡുകളുടെ സംഗമസ്ഥാനം ഇവിടെയാണ്. ഒരിക്കൽ, താനെ നഗരത്തിന്റെ പ്രധാന ജലസ്രോതസ്സായിരുന്ന ഉപവൻ തടാകം ഇപ്പോൾ പ്രധാനമായും വിനോദത്തിനായി ഉപയോഗിക്കപ്പെടുന്നു. താനെ മുനിസിപ്പൽ കോർപ്പറേഷൻ മേയറുടെ ഔദ്യോഗിക വസതി ഈ തടാകത്തോട് ചേർന്നാണ്.
സംസ്കൃതി കലോത്സവത്തിന് ആതിഥേയത്വം വഹിച്ചതിന് ഇത് പ്രശസ്തമാണ്. സംസ്കൃതി കലോത്സവ വേളയിൽ 2015 ൽ ഉപവൻ അലങ്കരിച്ചിരുന്നു. ഉത്സവ വേളയിൽ 50,000 ത്തിലധികം ആളുകൾ തടാകം സന്ദർശിക്കുന്നു. ഗണേശോത്സവത്തിന്റെ അവസാന ദിവസം നിമഞ്ജനത്തിനായി ഇവിടെ കൊണ്ടുവന്ന ആയിരക്കണക്കിന് ഗണപതി വിഗ്രഹങ്ങളും ഈ തടാകത്തിൽ കാണാം.
ചെറുതലയൻ കോനെത്തോലി
കടൽ വാസിയായ ഒരു മൽസ്യമാണ് ചെറുതലയൻ കോനെത്തോലി  അഥവാ '''Shorthead Anchovy. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ വർഗ്ഗം:നെത്തോലികൾ
ഭാർഗ്ഗവീനിലയം
നീലവെളിച്ചത്തിന്റെ കഥ വികസിപ്പിച്ച് ബഷീർ എഴുതിയ തിരക്കഥയെ ആശ്രയിച്ചുള്ള ഭാർഗ്ഗവീനിലയം എന്ന മലയാളചലച്ചിത്രം ഇറങ്ങിയത് 1964-ലാണ്. സംവിധായകൻ ഏ.വിൻസെന്റിന്റെ ആദ്യചിത്രമായിരുന്നു ഇത്. വിജയവാഹിനി സ്റ്റുഡിയോയിൽ വച്ച് ചന്ദ്രതാരാ പ്രൊഡക്ഷൻസിനു വേണ്ടി നിർമിച്ച ഈ ചിത്രം 1964 ഒക്ടോബർ 22-ന് ചന്ദ്രതാരാ പിക്ചേഴ്സ് പ്രദർശനത്തിനെത്തിച്ചു. മലയാളത്തിൽ അവതരിപ്പിച്ച ആദ്യത്തെ പ്രേതകഥയായിരുന്നു ഭാർഗ്ഗവീനിലയം.
പ്രത്യേകതകൾ
മലയാള സിനിമാചരിത്രത്തിലെ ആദ്യത്തെ പ്രേതകഥയായിരുന്നു ഭാർഗ്ഗവീനിലയം. പ്രേത ബാധയുള്ളതോ ഒഴിഞ്ഞുകിടക്കുന്നതോ ആയ ഭവനങ്ങളെ ഭാർഗ്ഗവീനിലയങ്ങൾ എന്നു പേരിട്ട് വിളിക്കുവാൻ വരെ കാരണമായ നിലയിൽ കേരളീയരെ സ്വാധീനിച്ച ഒരു സിനിമയും ഇതായിരുന്നു. പ്രശസ്ത മലയാള നടനായിരുന്ന കുതിരവട്ടം പപ്പുവിന് ആ പേര് ലഭിക്കുന്നതും ഈ സിനിമയിലെ കഥാപാത്രത്തിൽ നിന്നാണ്. മലയാള സിനിമയിലെ പിൽക്കാല പ്രേതങ്ങൾക്ക് വെള്ള സാരിയും ഉടുപ്പുകളും മാത്രം ഉപയോഗിക്കുന്ന രീതിയും ഈ ചിത്രത്തിന്റെ സംഭാവനയായി ഗണിക്കുന്നു. പില്ക്കാല മലയാള സിനിമാ പ്രേതങ്ങളുടെ പല മാനറിസങ്ങളും ഈ സിനിമയുടെ സംഭാവനയായാണ് കരുതപ്പെടുന്നത്. ഇതിൽ നിന്നും പ്രചോദനം ഉൾക്കൊണ്ട സിനിമാ-പ്രേതസ്വഭാവങ്ങളിൽ ചിലത് കാല് നിലം തൊടാതെ സഞ്ചരിക്കുക, ചിലങ്ക കിലുക്കി നടക്കുക, നിശ്ശബ്ദതയിൽ ഓരിയിടുക, പെട്ടെന്ന് പൊട്ടിച്ചിരിക്കുക, എന്നിങ്ങനെയാണ്.
കഥാംശം
ഭാവനാ സമ്പന്നനായ ഒരു സാഹിത്യകാരൻ ഏകാന്തമായ ഒരു താമസസ്ഥലം അന്വേഷിച്ച് ഏറെക്കാലമായി നടന്നതിന്റെ ഫലമായി അനുയോജ്യമായ ഒരിടം കിട്ടി. ചുരുങ്ങിയ വാടകയ്ക്ക് നല്ലൊരു പാർപ്പിടം കിട്ടിയ സന്തോഷത്തിൽ തനിക്കായി കാത്തിരുന്ന യുവതിയെപ്പോലെ ആ മനോഹര ഭവനത്തിനു വന്ദനമേകിക്കൊണ്ട് അദ്ദേഹം അവിടെ താമസമാക്കി. എന്നാൽ പ്രേതബാധയുള്ള വീട് എന്ന നിലയിൽ ഭാർഗവീനിലയം എന്ന ആ വീട് പ്രസിദ്ധമായിരുന്നു. അപമൃതുവിനു ഇരയായ ആവീട്ടിലെ പെൺകുട്ടിയുടെ ആത്മാവ് അവിടെത്തന്നെ കഴിയുന്നുണ്ടെന്നു സങ്കല്പിച്ച് സാഹിത്യകാരൻ അദൃശ്യയായ ആ യുവസുന്ദരിയെ ഭാർഗ്ഗവിക്കുട്ടി എന്ന് സ്നേഹപൂർവം സംബോധന ചെയ്ത് ആ സഹവാസിനിയുടെ മൗനാനുവാദം ഓരോ കാര്യത്തിലും നേടി ദിനകൃത്യങ്ങൾ ചെയ്തു വന്നു. ഏകാന്തത തളം കെട്ടി നിൽക്കുന്ന പ്രസ്തുത മന്ദിരത്തിൽ ഒരു പ്രേതത്തിന്റെ ചലനങ്ങൾ അയാൾ അറിയുന്നു. ദൃശ്യമാകുന്നു. ജോലിക്കാരനായ പരീക്കണ്ണിക്ക് അവളിൽ നിന്നും പ്രഹരങ്ങളും ഏൽക്കേണ്ടി വന്നു.അന്വേഷ്ണ കുതുകിയായ സാഹിത്യകാരൻ ചില പഴയ കത്തുകളിൽ നിന്നും കിട്ടിയ തെളിവുകളെ ആസ്പദമാക്കി കഥ എഴുതാൻ ആരംഭിക്കുന്നു. അയാൾ  കിട്ടിയ തെളിവുകളും ഭാവനയും ചേർത്ത് അവളുടെ മരണസത്യം എഴുതുന്നത് എം. എൻ. എന്നറിയപ്പെടുന്ന നാരായണനെ ആ സാഹിത്യകാരന്റെ ശത്രുവാക്കി തീർക്കുന്നു. മരിച്ച ഭാർഗ്ഗവിക്കുട്ടിയുടെ അച്ഛന്റെ അനന്തിരവനായ നാണുക്കുട്ടനാണ് അവളുടെ ഘാതകരെന്ന് തെളിയുന്നു. എഴുതിയ കഥ അദൃശ്യയായ ഭാർഗ്ഗവിക്കുട്ടിയെ വായിച്ചു കേൾപ്പിക്കുന്ന രീതിയിൽ അവളുടെ പൂർവകാല പ്രേമകഥ ഫ്ലാഷ് ബാക്കിലൂടെ അവതരിപ്പിക്കുന്നുണ്ട്. ശശികുമാർ എന്ന ഗായകനും സാഹിത്യകാരനുമായ തന്റെ കാമുകനുമായി ഭാർഗ്ഗവിക്കുട്ടി പാടിയുല്ലസിച്ചു കഴിയുന്നതും, ശശിയും ഭാർഗ്ഗവിയും കൊല്ലപ്പെടുന്നതും അങ്ങനെ ഭാർഗ്ഗവീ നിലയമെന്ന സൗധം പ്രേതമന്ദിരമായി തീരുന്നതും വിവരിച്ചു കാണിക്കുന്നു. സാഹിത്യകാരൻ ഭാർഗ്ഗവിക്കുട്ടിയെ കഥ വായിച്ചു കേൾപ്പിക്കുന്നത് ശ്രദ്ധിച്ചു കേട്ടു കൊണ്ടു നിന്ന നാണുക്കുട്ടൻ ( എം എൻ ) കഠാരിയുമായി സാഹിത്യകാരനെ കൊല്ലുവാൻ അടുക്കുന്നു.അവർ തമ്മിലുള്ള മല്പ്പിടുത്തത്തിൽ നാണുക്കുട്ടൻ കിണറ്റിൽ വീഴുന്നു. അത് ഭാർഗ്ഗവിക്കുട്ടിയുടെ പ്രേതത്തിന്റെ പണിയായിരുന്നു.കിണറ്റിൽ വീണു പോയ സാഹിത്യകാരൻ രക്ഷപ്പെടുന്നതും ഭാർഗ്ഗവിയുടെ സഹായത്തോടു കൂടിയാണ്. ഭാർഗ്ഗവിക്കുട്ടി തന്റെ പ്രതികാരം നിർവഹിച്ചു കഴിയുന്നതോടെ കഥയവസാനിക്കുന്നു.
പുറത്തേക്കുള്ള കണ്ണികൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പരീക്കുട്ടി നിർമ്മിച്ച ചലച്ചിത്രങ്ങൾ
ചടയമംഗലം ഗ്രാമപഞ്ചായത്ത്
ജില്ലയിലെ ചടയമംഗലം ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ് ചടയമംഗലം. ആയൂർ, നിലമേൽ പട്ടണങ്ങൾക്കിടയിൽ എം.സി റോഡിന്റെ ഇരുവശങ്ങളിലുമായാണ് 19.04 ച.കി.മീറ്റർ മൊത്തം വിസ്തീർണ്ണമുള്ള ചടയമംഗലം ഗ്രാമപഞ്ചായത്ത് സ്ഥിതി ചെയ്യുന്നത്. പുരാണ കഥാപാത്രമായ ജടായുവുമായി ബന്ധപ്പെട്ട് ഈ സ്ഥലത്തിന് ജടായുമംഗലം എന്ന് പേരുവന്നു എന്നും അതാണ് പിന്നീട് ചടയമംഗലം ആയിമാറിയത് എന്നും പറയപ്പെടുന്നു.ലോക പ്രസിദ്ധമായ ജടായു പാറ ചടയമംഗലം പഞ്ചായത്തിൽ ആണ് സ്ഥിതി ചെയ്യുന്നത്.
അതിരുകൾ
പഞ്ചായത്തിന്റെ അതിരുകൾ ഇടമുളയ്ക്കൽ, ഇട്ടിവ, കടയ്ക്കൽ, നിലമേൽ,പള്ളിക്കൽ, ഇളമാട് എന്നീ പഞ്ചായത്തുകളാണ്‌.
സ്ഥിതിവിവരക്കണക്കുകൾ
ജില്ല 				       :	കൊല്ലം ബ്ലോക്ക് 				:	ചടയമംഗലം വില്ലേയ്ജ് ===ചടയമംഗലം                 വിസ്തീര്ണ്ണം  			:	19.04 ചതുരശ്ര കിലോമീറ്റർ ജനസംഖ്യ 			:	19846 പുരുഷന്മാർ 			:	9600 സ്ത്രീകൾ 		        	:	10246 ജനസാന്ദ്രത 			:	 1042 സ്ത്രീ:പുരുഷ അനുപാതം 	:	1067 സാക്ഷരത 			:	89.16
നിയമസഭ==ചടയമംഗലം ലോകസഭ ==കൊല്ലം
അവലംബം
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
കാർലോസ് ജുവാൻ ഫിൻ‌ലെ
ക്യൂലക്സ് ഫസിയറ്റസ്(Culex fasciatus) അഥവാ ഈഡിസ്‌ ഈജിപ്തി (Aedes aegypti) കൊതുകുകളാണ് മഞ്ഞപ്പനി (Yellow fever) സംക്രമിപ്പിക്കുന്നത് എന്ന് കണ്ടെത്തിയ ക്യുബൻ വൈദ്യശാസ്ത്രഞ്ജനാണ് കാർലോസ് ജുവാൻ ഫിൻ‌ലെ.
അവലംബം
വർഗ്ഗം:വൈദ്യശാസ്ത്രജ്ഞർ
ഗ്രസിലിറാപ്റ്റർ
തെറാപ്പോഡ എന്ന കുടുംബത്തിൽ പെട്ട ദിനോസർ ആണ് ഗ്രസിലിറാപ്റ്റർ. തുടക്ക ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്.
ഫോസ്സിൽ
ഒരേ ഒരു ഫോസ്സിൽ മാത്രമേ കണ്ടുകിട്ടിയിടുള്ളൂ. ഇത് തന്നെ ആണ് ടൈപ്പ് ഫോസ്സിൽ IVPP V 13474.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
സോണി സിക്സ്
സോണി പിക്ചേഴ്സ് സ്പോർട്സ് നെറ്റ്‌വർക്ക് ലെ അഞ്ചാമത്തെ സ്പോർട്സ് ചാനൽ ആണ് സോണി സിക്സ്. 2012 ഏപ്രിൽ മാസം സംരെഷനം തുടങ്ങി.
പുറം കണ്ണികൾ
വർഗ്ഗം:ഓസ്‌ട്രേലിയയിലെ ഡിജിറ്റൽ ടെറസ്ട്രിയൽ ടെലിവിഷൻ
ജോൺ സ്മീട്ടൻ
ഒരു ഇംഗ്ലീഷ് സിവിൽ എഞ്ചിനീയറാണ് ജോൺ സ്മീട്ടൻ (8 ജൂൺ 1724 – 28 ഒക്ടോബർ 1792). പാലങ്ങൾ, കനാലുകൾ, തുറമുഖങ്ങൾ, വിളക്കുമാടങ്ങൾ എന്നിവയുടെ രൂപകൽപ്പന ഇദ്ദേഹം നിർവ്വഹിച്ചിട്ടുണ്ട്. ഇദ്ദേഹം ഒരു മെക്കാനിക്കൽ എഞ്ചിനീയറും ഭൗതികശാസ്ത്രജ്ഞനും കൂടിയായിരുന്നു. ആദ്യ സ്വയം-പ്രഖ്യാപിത സിവിൽ എഞ്ചിനീയറായ ഇദ്ദേഹം സിവിൽ എഞ്ചിനീയറിങ്ങിന്റെ പിതാവായിട്ട് അറിയപ്പെടുന്നു.
അവലംബം
വർഗ്ഗം:സിവിൽ എഞ്ചിനീയറിങ്ങ്
നാഷണൽ ഗാലറി ഓഫ് അർമേനിയ
നാഷണൽ ഗാലറി ഓഫ് അർമേനിയ (Հայաստանի ազգային պատկերասրահ, Hayastani azgayin patkerasrah) അർമേനിയയിലെ ഏറ്റവും വലിയ ആർട്ട് മ്യൂസിയമാണ്. യെറിവാൻ റിപ്പബ്ലിക് സ്ക്വയറിൽ സ്ഥിതി ചെയ്യുന്ന ഈ മ്യൂസിയം അർമേനിയൻ തലസ്ഥാന നഗരിയിലെ ഏറ്റവും പ്രധാനപ്പെട്ട സ്ഥലങ്ങളിൽ ഒന്നാണ്. റഷ്യൻ, പടിഞ്ഞാറൻ യൂറോപ്യൻ കലകളുടെ പ്രധാന ശേഖരങ്ങളും ലോകത്തിലെ ഏറ്റവും വലിയ അർമേനിയൻ കലകളുടെ ശേഖരവും ഇവിടെയുണ്ട്. 2005-ൽ മ്യൂസിയത്തിന് 65,000 സന്ദർശകർ ഉണ്ടായിരുന്നു.
ചരിത്രം
അർമേനിയൻ കൾച്ചറൽ സെന്ററിന്റെ (മോസ്കോയിലെ മുൻ ലസാറിയൻ സെമിനാരി,) പ്രസിദ്ധമായ ശേഖരവും എൻ.ജി.എ.യ്ക്ക് അർമേനിയൻ കലാകാരന്മാർ നൽകിയ സംഭാവനകളുമാണ് ഇത് സ്ഥാപിക്കുന്നതിൽ നിർണായക ഘടകമായത്. 1925 ആയപ്പോഴേക്കും, അർമേനിയൻ, റഷ്യൻ, യൂറോപ്യൻ കലാകാരന്മാരുടെ ഏകദേശം 400 വസ്തുക്കൾ മ്യൂസിയത്തിന്റെ ആർട്ട് വിഭാഗം ക്രമീകരിച്ചിരിക്കുന്ന ആറ് മുറികളിലായി പ്രദർശിപ്പിച്ചിരുന്നു.
1935-ഓടെ, നിരവധി നവീകരണങ്ങൾക്ക് വിധേയമായ ദേശീയ കലാവിഭാഗം ഒരു പ്രത്യേക ആർട്ട് മ്യൂസിയമായി മാറി. 1947-ൽ ഗാലറിയെ ആദ്യം സ്റ്റേറ്റ് പിക്ചർ ഗാലറി ഓഫ് അർമേനിയ എന്നും പിന്നീട് 1991-ൽ നാഷണൽ ഗാലറി ഓഫ് അർമേനിയ എന്നും പുനർനാമകരണം ചെയ്തു. നിരവധി അർപ്പണബോധമുള്ള നാട്ടുകാരുടേയും പരിശ്രമത്തിനും വിദേശ സഹകാരികളുടെയുടെ സൗഹൃദപരമായ സംഭാവനകളിലൂടെയും ശേഖരിക്കപ്പെട്ട  മ്യൂസിയത്തിലെ ബൃഹത്തായ വസ്തുക്കളുടെ ശേഖരം ഇവിടെ പ്രദർശിപ്പിപ്പിക്കപ്പെട്ടിരിക്കുന്നു. എൻ.ജി.എ.യിൽ നിലവിൽ ഏകദേശം 26,000 കലാസൃഷ്ടികളുള്ള മ്യൂസിയം അവയിൽ പലതും അതിലെ 56 ഗാലറികളിലൂടെയും  ഹാളുകളിലൂടെയും സ്ഥിരമായി പ്രദർശിപ്പിച്ചിരിക്കുന്നു.
വിവരണം
അർമേനിയൻ കലാവസ്തുക്കൾ ഇവിടുത്തെ ശേഖരത്തിന്റെ വലിയൊരു ഭാഗമാണ്. പുരാതന, മധ്യകാല കലകളിൽ തുടങ്ങുന്ന ഇവിടുത്തെ ശേഖരങ്ങളിൽ യുറാർട്ടു ചുമർച്ചിത്രങ്ങൾ, ഗാർണി ടെമ്പിളിന്റെ മൊസൈക്കുകളുടെ പകർപ്പുകൾ, സെന്റ് സ്റ്റെഫാനോസ് (Lmbatavank) പള്ളിയിൽ നിന്നുള്ള ഏഴാം നൂറ്റാണ്ടിലെ "ക്രൈസ്റ്റ് എൻത്രോൺഡ് " ചുവർചിത്രം ഉൾപ്പെടെയുള്ള മധ്യകാല ചുവർചിത്രങ്ങളും മിനിയേച്ചറുകളും, സെന്റ് പോഗോസ്-പെട്രോസിൽ നിന്നുള്ള (Tatev) "ദി ലാസ്റ്റ് ജഡ്ജ്‌മെന്റ്" എന്ന പത്താം നൂറ്റാണ്ടിലെ ചുവർചിത്രത്തിന്റെ ശകലം, സെന്റ് അസ്ത്വാത്സാറ്റ്സ്കിൻ (അക്തല) ൽ നിന്നുള്ള തിരുപ്പിറവി ചിത്രീകരിക്കുന്ന 13-ആം നൂറ്റാണ്ടിലെ ചുവർചിത്രം എന്നിവയും ഉൾപ്പെടുന്നു.
17-19 നൂറ്റാണ്ടുകൾ വരെയുള്ള അർമേനിയൻ അപ്പസ്തോലിക് ചർച്ചുമായി ബന്ധപ്പെട്ട ചിത്രങ്ങളുടെ ഒരു വിപുലമായ ശേഖരത്തോടൊപ്പം കൈയെഴുത്തുപ്രതികളുടെ വെള്ളികൊണ്ടുള്ള പുറംചട്ടകൾ, കുരിശുകൾ, ഏഷ്യയിലെമ്പാടുംനിന്നുള്ള 18-ആം നൂറ്റാണ്ടിലെ അൾത്താര കർട്ടനുകൾ എന്നിവയും ഈ മ്യൂസിയത്തിലുണ്ട്.
ചരിത്രപരമായ അർമേനിയൻ കലയുടെ ഇവിടുത്തെ ശേഖരം ലോകത്തിലെതന്നെ ഏറ്റവും വലുതാണ്. ഹക്കോബ് ഹൊവ്നതന്യാൻ, ഹോവാനെസ് ഐവസോവ്സ്കി, ഗെവോർഗ് ബഷിൻജാഗിയാൻ, പനോസ് ടെർലെമെസിയാൻ, വാർഡ്ജസ് സുറേനിയന്റ്സ്, വർത്തൻ മഹോകിയാൻ, മാർട്ടിറോസ് സറ്യാൻ, ഹക്കോബ് കൊജോയൻ, ഹക്കോബ് ഗ്യൂർജിയാൻ, എഡ്ഗാർ ചാഹിൻ, ഗ്രിഗോർ ഖാൻജിയാൻ, മിനാസ് അവെറ്റിസ്യാൻ, തുടങ്ങിയ കലാകാരന്മാരുടേയും മറ്റനേകരുടേയും പ്രബലമായ ശേഖരങ്ങൾ ഇവിടെയുണ്ട്. പ്രവാസികളായ അർമേനിയക്കാരുടെ രചനകളും ധാരാളമായുള്ള ഇവിടുത്തെ കലാശേഖരങ്ങളിൽ സക്കർ സക്കറിയാൻ (പാരീസ്), എഡ്ഗർ ചാഹിൻ (പാരീസ്), ഹോവ്‌സെപ് പുഷ്മാൻ (ന്യൂയോർക്ക്), ജീൻ കാർസൌ (പാരീസ്), ജീൻ ജാൻസെം (പാരീസ്) ജെറാർഡോ ഒറാഗ്യാൻ (റോം), പോൾ ഗൈറാഗോസിയൻ (ബെയ്റൂട്ട്) എന്നിവരുടെ രചനകളും ഉൾപ്പെടുന്നു.
റഷ്യൻ കലാവസ്തുക്കളുടെ ഒരു വ്യാപകമായ ശേഖരവും ഇവിടെയുണ്ട്. 16-ഉം 17-ഉം നൂറ്റാണ്ടുകളിലെ മതപരമായ ചിഹ്നങ്ങൾ, ചിത്രങ്ങൾ എന്നിവയോടൊപ്പം 18-20 നൂറ്റാണ്ടുകളിലെ അറിയപ്പെടുന്ന റഷ്യൻ കലാകാരന്മാരായിരുന്ന എഫ്. റൊക്കോടോവ്, ഐ. അർഗുനോവ്, എഫ്. ഷുബിൻ, ഇല്യ റെപിൻ, വാലന്റൈൻ സെറോവ്, ഇല്യ മഷ്‌കോവ്, സെർജി കൊനെൻകോവ്, കുസ്മ പെട്രോവ്-വോഡ്കിൻ, വാസിലി കാൻഡിൻസ്കി, നതാലിയ ഗോഞ്ചറോവ, മാർക്ക് ചാഗൽ തുടങ്ങിയവരുടേയും സൃഷ്ടികളും ഇവിടുത്തെ വിപുലമായ ശേഖരത്തിൽ ഉൾപ്പെടുന്നു
ബൾസാമിനേസീ
ബാൾസം കുടുംബം എന്ന് പരക്കെ അറിയപ്പെടുന്ന ഒരു സസ്യകുടുംബമാണ് ബൾസാമിനേസീ (Balsaminaceae). രണ്ടു ജനുസുകൾ മാത്രമേ ഈ കുടുംബത്തിൽ ഉള്ളൂ. ആയിരത്തിൽ കൂടുതൽ സ്പീഷിസുകളുള്ള ഇംപേഷ്യൻസും ഒരൊറ്റ സ്പീഷിസ് മാത്രമുള്ള ഹൈഡ്രോസെറയും. ഇതിലെ അംഗങ്ങൾ ഏകവർഷിയോ ബഹുവർഷിയോ ആകാം. മധ്യരേഖാപ്രദേശങ്ങളിൽ എങ്ങും കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:സസ്യകുടുംബങ്ങൾ വർഗ്ഗം:ബൾസാമിനേസീ
ചാത്തന്നൂർ ഗ്രാമപഞ്ചായത്ത്
കേരളത്തിലെ കൊല്ലം ജില്ലയിലെ ഇത്തിക്കര ബ്ലോക്കിൽ ഉൾപ്പെടുന്ന ഒരു ഗ്രാമപ്പഞ്ചായത്താണ് ചാത്തന്നൂർ ഗ്രാമപഞ്ചായത്ത്.
അവലംബം
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ബ്ലഡി മേരി
വളരെ പ്രചാരത്തിലുള്ള ഒരു കോക്ടെയ്ൽ ആണ്‌ ബ്ലഡി മേരി. വോഡ്ക, തക്കാളിച്ചാറ്, സുഗന്ധവ്യഞ്ജനങ്ങൾ എന്നിവ ചേർത്താണ്‌ ഇതുണ്ടാക്കുന്നത്.
പുറം കണ്ണികൾ
വർഗ്ഗം:മദ്യം വർഗ്ഗം:കോക്ക്ടെയ്‌ലുകൾ
ടോഗ്ഗ്
2018 ൽ സംയുക്ത സംരംഭമായി സ്ഥാപിതമായ ടർക്കിഷ് കാർ നിർമ്മാതാവാണ് ടോഗ്ഗ്.
2023-ൽ ഇലക്ട്രിക് വാഹനങ്ങളുടെ ഉത്പാദനം ആരംഭിക്കുമെന്ന് കമ്പനി അറിയിച്ചു. ബി/സി സെഗ്‌മെന്റ് എസ്‌യുവി, സി സെഗ്‌മെന്റ് സെഡാൻ, സി സെഗ്‌മെന്റ് ഹാച്ച്‌ബാക്ക്, സി സെഗ്‌മെന്റ് എം‌പി‌വി എന്നിവ നിർമ്മിക്കാൻ പദ്ധതിയിട്ടിട്ടുണ്ട്. വാഹനങ്ങൾ പൂർണമായും ഇലക്‌ട്രിക് ആയാണ് പ്ലാൻ ചെയ്തിരിക്കുന്നത്.
അവലംബം
വർഗ്ഗം:തുർക്കി ആസ്ഥാനമായുള്ള ബഹുരാഷ്ട്രകമ്പനികൾ വർഗ്ഗം:കാർ നിർമ്മാണ കമ്പനികൾ വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
മകസ്സാർ കടലിടുക്ക്
മകസ്സാർ കടലിടുക്ക്, ഇന്തോനേഷ്യയിലെ ബോർണിയോ, സുലവേസി ദ്വീപുകൾക്കിടയിലുള്ള ഒരു കടലിടുക്കാണ്. വടക്കുഭാഗത്ത് അത് സെലിബസ് കടലുമായും തെക്ക് ഭാഗത്ത് ജാവാ കടലുമായും ചേരുന്നു. ബോർണിയോയിലെ മഹാകാംനദി ഈ കടലിടുക്കിലാണു പതിക്കുന്നത്. തീരത്തിനു സമാന്തരമായുള്ള തുറമുഖങ്ങളിൽ ബോർണിയോയിലെ ബാലിക്പാപ്പൻ, ബൊണ്ടാങ് എന്നിവയും സുലവേസിയിലെ മകസാർ, പാലു, പരേപാരെ എന്നിവയും ഉൾപ്പെടുന്നു. മഹാകാമിനടുത്തായി കടലിടുക്കിനു 48 കിലോമീറ്റർ (30 മൈൽ) ദൂരത്തായി സമരിന്ദ പട്ടണം സ്ഥിതിചെയ്യുന്നു.
പാലക്കയംതട്ട്
കണ്ണൂർ ജില്ലയിലെ നടുവിൽ പഞ്ചായത്തിൽ ഉൾപ്പെടുന്ന സ്ഥലമാണ് പാലക്കയംതട്ട്. പശ്ചിമഘട്ടമലനിരകൾ ഉൾപ്പെടുന്ന ഈ പ്രദേശം പരിസ്ഥിതി ദുർബല പ്രദേശം കൂടിയാണ്. അപൂർവയിനം ഔഷധസസ്യങ്ങളും പക്ഷികളും ജീവജാലങ്ങളും ഈ പ്രദേശത്തുണ്ട്. പാലക്കായ് മരം തട്ട് ആണ് പിന്നീട് പാലക്കയം തട്ട് ആയതെന്ന് പറയപ്പെടുന്നു. നടുവിൽ ടൗണിൽ നിന്ന് മണ്ടളം ജംഗ്ഷൻ വഴി പാലക്കയംതട്ടിലെത്താം. വലിയതോതിലുള്ള വിനോദ സഞ്ചാരികളുടെ വരവ് ഈ ജൈവവൈവിധ്യ പ്രധാനമായ സ്ഥലത്തിന് ഇപ്പോൾ ഭീഷണിയായിട്ടുണ്ട്.താഴ്‌വാരത്തുള്ള അയ്യന്മട ഗുഹകൾ സ്ഥിതി ചെയ്യുന്നു.
എത്തിച്ചേരാൻ
തളിപ്പറമ്പുനിന്നും കൂർഗ് പാതയിൽ 28 കിലോമീറ്റർ അകലെയാണ് പാലക്കയം തട്ട്. കൂർഗ് പാതയിൽ കാഞ്ഞിരങ്ങാട്, ഒടുവള്ളി വഴി നടുവിൽ എത്താം. അവിടെ നിന്ന് ഇടത്തോട്ട് തിരിഞ്ഞ് മണ്ടളം എന്ന സ്ഥലത്തുനിന്നും 5 കിമി കയറ്റം കയറണം പാലക്കയത്ത് എത്തുവാൻ. പലരും ജീപ് സർവീസ് ആണ് ഉപയോഗിക്കുന്നതെങ്കിലും ഒരുവിധം എല്ലാ ഇടത്തരം-ചെറു വാഹനങ്ങളും പാലക്കയം വരെ എത്തും.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ബ്ലാക്ക് മാൻ
രാത്രിയിൽ വീടുകളുടെ കതകുകളിൽ മുട്ടി ശല്യപ്പെടുത്തുക, കോളിംഗ് ബെൽ അടിക്കുക, പൈപ്പിലെ വെള്ളം തുറന്നു വിടുക തുടങ്ങിയ ഉപദ്രവങ്ങൾ ചെയ്യുന്ന ബ്ലാക്ക് മാൻ എന്ന ഒരു കഥാപാത്രമുണ്ടെന്ന് ഏകദേശം 2012-മുതൽ കേരളത്തിന്റെ പല ഭാഗങ്ങളിലും ഒരു അന്ധവിശ്വാസം രൂപപ്പെട്ടിട്ടുണ്ട്. ചെവി കടിച്ചുപറിച്ച് മോഷണം നടത്തുക, സിറിഞ്ച് കൊണ്ട് ശരീരത്തിൽ കുത്തുക (ഇത് എയ്ഡ്സ് പരത്താനാണത്രേ ), ബ്ലേഡ് കൊണ്ട് ശരീരത്തിൽ മുറിവേൽപ്പിക്കുക എന്നീ അക്രമങ്ങളും ബ്ലാക്ക് മാൻ ചെയ്യുന്നുണ്ടെന്നും കഥകളുണ്ട്. ഈ കഥാപാത്രം മുറ്റത്തേയ്ക്ക് അമ്മിക്കല്ല് എടുത്തെറിയുകയും തലയ്ക്കടിച്ച് പരിക്കേൽപ്പിക്കുന്നുണ്ടെന്നും കഥയുണ്ട്.
കേരളത്തിന്റെ തെക്കൻ ജില്ലകളിലാണ് ഈ കഥകൾ കൂടുതലും പ്രചരിക്കുന്നതെങ്കിലും കാസർകോട് ജില്ലയിലും ബ്ലാക്ക് മാനെ കാണപ്പെട്ടിട്ടുള്ളതായി വാർത്തയുണ്ട്. സ്ത്രീകളെ ആക്രമിക്കുന്ന ഒരു സംഘം ബ്ലാക്ക് മാന്മാർ ഉണ്ടെന്നാണ് മറ്റൊരു കഥ. രാത്രിയിൽ മാത്രമല്ല, വൈകുന്നേരം നാലുമണിക്കും ബ്ലാക്ക് മാൻ പ്രത്യക്ഷപ്പെട്ടതായും വാദമുണ്ട് ഇത്തരം കഥകളിൽ എന്തെങ്കിലും വസ്തുതയുണ്ടെന്ന് ഇതുവരെ കണ്ടെത്താനായിട്ടില്ല.
രൂപവർണ്ണന
ഒരു കാലിൽ സ്പ്രിങ് കെട്ടി, കയ്യിൽ നഖങ്ങൾ നീട്ടി വളർത്തി, കറുത്ത മുഖത്തോടുകൂടിയ ആളാണെന്നും, ഞൊടിയിടയിൽ പ്രത്യക്ഷനും, അപ്രത്യക്ഷനുമാവാനുള്ള കഴിവുണ്ടെന്നുമാണ് ഈ കഥാപാത്രത്തെപ്പറ്റി പൊതുവിൽ ഉരുത്തിരി‌ഞ്ഞുവന്നിട്ടുള്ള അഭിപ്രായം. കറുത്ത പാന്റും ഷർട്ടും ധരിച്ച ബ്ലാക്ക് മാന്മാരെപ്പോലെ തന്നെ മുണ്ട് മാത്രം ധരിച്ച ബ്ലാക്ക് മാന്മാരുമുണ്ട്. ചില വിവരണങ്ങളിൽ ബ്ലാക്ക് മാൻ കറുത്ത മുണ്ടും ഷർട്ടും ധരിച്ച ഏഴടിയിലധികം പൊക്കമുള്ളയാളാണ്. ബ്ലാക്ക് മാനെ ആൾക്കാർ കണ്ടെത്തുമ്പോൾ പ്രത്യേകരീതിയിൽ ശബ്ദമുണ്ടാക്കുകയും ചെയ്യുന്നുണ്ടെന്നും വിവരണമുണ്ട്. ആവശ്യമുള്ളപ്പോൾ ഈ കഥാപാത്രം പുഴയിൽ ചാടി നീന്തിമറയുകയും ചെയ്യുന്നുണ്ടെന്നാണ് ഒരു വിവരണം. മനുഷ്യരെ ഭയപ്പെടുത്തുക മാത്രമാണ് ഈ ബ്ലാക്ക് മാന്റെ ലക്ഷ്യം.
ഒരു വിവരണത്തിൽ ബ്ലാക്ക് മാന്റെ ഉയരം 12 അടിയാണ്!! പുല്ലുകൊണ്ടുള്ള കിടക്കയിൽ കിടക്കുകയും ബിയർ കുടിക്കുകയും ചെയ്യുന്ന കഥാപാത്രമാണ് ഈ ബ്ലാക്ക് മാൻ. ഒരാളുടെ തോളിൽ മറ്റൊരാൾ കയറിയിരുന്ന് ബ്ലാക്ക് മാൻ വേഷം കെട്ടുന്നതായി കാണപ്പെട്ടിട്ടുണ്ട്.
ഒരേ സമയം പല വീടുകളിലും ആക്രമണം നടക്കുന്നുണ്ടെന്നും ഇതിനു പിന്നിൽ ഒരു സംഘമാണെന്നും കഥകളുണ്ട്.
അഭ്യൂഹങ്ങൾ
കൊല്ലം ജില്ലയിലെ ആയൂരിലെ ഇളമാട് ഗ്രാമപഞ്ചായത്തിലെ കുണ്ടൂർ കോളനിയിൽ ബ്ലാക്ക് മാനാണെന്നാരോപിച്ച് ആറു പേരെ പിടികൂടുകയുണ്ടായി. ഇവരെ മറ്റൊരു സംഘം ആൾക്കാർ മാരകായുധങ്ങളുമായി വാഹനത്തിലെത്തി കടത്തിക്കൊണ്ടുപോവുകയായിരുന്നു എന്ന് റിപ്പോർട്ട് ചെയ്യപ്പെട്ടിട്ടുണ്ട്. ഇതെത്തുടർന്ന് ബ്ലാക്ക് മാനു പിന്നിൽ ദളിത് യുവാക്കളാണെന്ന് ആരോപിച്ചുകൊണ്ടുള്ള പോസ്റ്ററുകൾ പ്രദേശത്ത് പ്രത്യക്ഷപ്പെട്ടു. ഇത്തരം കെട്ടുകഥകൾ വിശ്വസിക്കുന്ന സമൂഹത്തിന്റെ ഭീതികളും മുൻവിധികളും മറ്റും കഥയുടെ ഭാഗമാകാറുണ്ട്. ദളിത് യുവാക്കളുടെയും അന്യസംസ്ഥാന തൊഴിലാളികളുടെയും പങ്കിനെ സംബന്ധിച്ച ഭീതി ഇതിലേയ്ക്കാണ് വിരൽ ചൂണ്ടുന്നത്
ബ്ലാക്ക് മാനെ പിടികൂടാനുള്ള ശ്രമത്തിനിടെ മോഷ്ടാക്കളെ നാട്ടുകാർ പിടികൂടുന്ന സംഭവങ്ങളുണ്ടായിട്ടുണ്ട് പുലർച്ചെ 1.30-നും മറ്റും ടാപ്പിംഗിനായിപ്പോകുന്ന തൊഴിലാളികളെ ബ്ലാക്ക് മാനാണെന്ന തെറ്റിദ്ധാരണ മൂലം മർദ്ദിച്ച സംഭവങ്ങൾ ഉണ്ടായിട്ടുണ്ട്
കാസർകോട് ജയിലിൽ നിന്ന് തടവുചാടിയ ഒരു പ്രതിയായിരിക്കാം കാസർകോടെ ബ്ലാക്ക് മാനെന്നാണ് ഒരു അഭ്യൂഹം. മാവോയിസ്റ്റ് സംഘമാണോ ഇതിനു പിന്നിൽ എന്ന സംശയവും ഉയർന്നുവന്നിട്ടുണ്ട്. .
ഇത്തരം അർബൻ ലെജന്റുകൾക്ക് സാധാരണ കാണുന്ന പ്രത്യേകതയാണ് കഥയുടെ ഉറവിടം ഏതെന്ന് ആർക്കും വ്യക്തമായ ധാരണയില്ലാതിക്കുന്നത്. ഈ പ്രത്യേകത ബ്ലാക്ക് മാൻ എന്ന കെട്ടുകഥയിലും കാണപ്പെടുന്നുണ്ട്. ബ്ലാക്ക്‌മാൻ ഒരു പെൺകുട്ടിയെ ആക്രമിച്ചു എന്ന വാർത്തയ്ക്കു പിന്നിൽ സുഹൃത്ത് ഏൽപ്പിച്ച നഖക്ഷതമായിരുന്നു എന്ന മട്ടിലുള്ള കഥകളും പ്രചരിക്കുന്നുണ്ട്.
നിയമപാലകരുടെ അഭിപ്രായം
എന്ന് തിരുവനന്തപുരം പോലീസ് കമ്മീഷണർ പരസ്യപ്രസ്താവന നടത്തുകയുണ്ടായി. ബ്ലാക്ക് മാനെ പിടികൂടാനായി നൈറ്റ് വിഷൻ കാമറ, നൈറ്റ് വിഷൻ ബൈനോക്കുലർ എന്നിവ ഉൾപ്പെടെയുള്ള സജ്ജീകരണങ്ങളുമായി പോലീസ് പ്രത്യേക സംഘത്തെയും രൂപീകരിച്ചിട്ടുണ്ട്! .
ഇതു സംബന്ധിച്ച നേരിട്ടുള്ള ഒരു പരാതിയും ഒരു പോലീസ് സ്റ്റേഷനിലും ലഭിച്ചിട്ടില്ലയെന്നും വാർത്തയുണ്ടായിരുന്നു. .
ഹാലി ബെറി
ഹാലി മരിയ ബെറി (മരിയ ഹാലി ബെറി; ഓഗസ്റ്റ് 14, 1966) ഒരു അമേരിക്കൻ നടിയാണ്. മോൺറ്റൺസ് ബോൾ (2001) എന്ന റൊമാന്റിക് ചിത്രത്തിന് മികച്ച നടിക്കുള്ള 2002 അക്കാഡമി അവാർഡ് ബെറി കരസ്ഥമാക്കി. 2018 വരെ പ്രസ്തുത അവാർഡ് ലഭിച്ച ആഫ്രിക്കൻ-അമേരിക്കൻ വംശജയായ ഏക സ്ത്രീയാണ് ഹാലി. പ്രൈംടെയ്മെൻറ് എമ്മി പുരസ്കാരം, ഗോൾഡൻ ഗ്ലോബ് അവാർഡ് എന്നിവ ലഭിച്ചിട്ടുണ്ട്.
ആദ്യകാല ജീവിതം
ഒഹായോയിലെ ക്ലീവ്ലാന്റ് ആണ് ജന്മസ്ഥലം. അമ്മ, ജൂഡിത്ത് ആൻ ഇംഗ്ലീഷ്, ജർമ്മൻ വിഭാഗത്തിൽപ്പെട്ട ഒരു മാനസികരോഗ നേഴ്സായിരുന്നു. പിതാവ് ജെറോം ജെസ്സി ബെറി, ഒരു ആഫ്രിക്കൻ അമേരിക്കൻ ആശുപത്രി അസിസ്റ്റന്റ് ആയിരുന്നു. ഹാലിക്ക് നാല് വയസ്സുള്ളപ്പോൾ മാതാപിതാക്കൾ വേർപിരിഞ്ഞു. ബെഡ്ഫോർഡ് ഹൈസ്കൂളിൽ നിന്നും ബിരുദം നേടി.
അവലംബം
വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1966-ൽ ജനിച്ചവർ
മാർട്ടിനസ് ബീജറിങ്ക്
മാർട്ടിനസ് വില്ലെം ബീജറിങ്ക് (, ജീവിതകാലം: 16 മാർച്ച് 1851 - ജനുവരി 1, 1931) ഒരു ഡച്ച് മൈക്രോബയോളജിസ്റ്റും സസ്യശാസ്ത്രജ്ഞനുമായിരുന്നു. വൈറോളജി, പരിസ്ഥിതി സൂക്ഷ്മാണുശാസ്ത്രം എന്നിവയുടെ സ്ഥാപകരിലൊരാളായിരുന്ന അദ്ദേഹത്തിന് കോണ്ടാഗിയം വിവം ഫ്ലൂയിഡം എന്ന് അദ്ദേഹം പേരിട്ടു വിളിച്ച വൈറസുകളെ കണ്ടെത്തിയതിന്റെ ബഹുമതിയുമുണ്ട്.
ആദ്യകാലജീവിതം, വിദ്യാഭ്യാസം
ആംസ്റ്റർഡാമിൽ ജനിച്ച ബീജറിങ്ക് ടെക്നിക്കൽ സ്കൂൾ ഓഫ് ഡെൽഫിൽ പഠനം നടത്തുകയും അവിടെനിന്ന് 1872 ൽ കെമിക്കൽ എഞ്ചിനീയർ ബിരുദം നേടുകയും ചെയ്തു. 1877 ൽ ലൈഡൻ സർവകലാശാലയിൽ നിന്ന് അദ്ദേഹം ഡോക്ടർ ഓഫ് സയൻസ് ബിരുദം നേടി.
അക്കാലത്ത് പോളിടെക്നിക്കായിരുന്ന ഡെൽഫ്റ്റ്ന് ഡോക്ടറേറ്റ് നൽകാനുള്ള അവകാശമില്ലായിരുന്നതിനാൽ ലെയ്ഡൻ സർവ്വകലാശാല അവർക്കായി ഇത് ചെയ്തു. വാഗെനിൻ‌ഗെനിലെ അഗ്രികൾച്ചറൽ സ്കൂളിൽ (ഇപ്പോൾ വാഗെനിൻ‌ഗെൻ സർവ്വകലാശാല) മൈക്രോബയോളജിയിലും പിന്നീട് പോളിടെക്നിഷ് ഹോഗെസ്കൂൾ ഡെൽ‌ഫ്റ്റിലും (മുമ്പ്, ഡെൽ‌പ്റ്റ് പോളിടെക്നിക്, 1895 മുതൽ ഡെൽ‌ഫ്റ്റ് യൂണിവേഴ്സിറ്റി ഓഫ് ടെക്നോളജി) അദ്ധ്യാപകനായി. അദ്ദേഹം ഡെൽഫ്റ്റ് സ്കൂൾ ഓഫ് മൈക്രോബയോളജി സ്ഥാപിച്ചു. കാർഷിക, വ്യാവസായിക മൈക്രോബയോളജിയെക്കുറിച്ചുള്ള അദ്ദേഹത്തിന്റെ പഠനങ്ങൾ ബയോളജി മേഖലയിലെ അടിസ്ഥാനപരമായ കണ്ടെത്തലുകൾക്ക് ഹേതുവായി. അദ്ദേഹത്തിന്റെ നേട്ടങ്ങളെ സമകാലികരായ റോബർട്ട് കോച്ച്, ലൂയിസ് പാസ്ചർ എന്നിവർ അന്യായമായി മറികടന്നിരിക്കാം, കാരണം അവരിൽ നിന്ന് വ്യത്യസ്തമായി ബീജറിങ്ക് ഒരിക്കലും മനുഷ്യരോഗങ്ങളെക്കുറിച്ച് പഠിച്ചിട്ടില്ലായിരുന്നു.
1877-ൽ അദ്ദേഹം സസ്യലോകത്ത് പ്രത്യകിച്ച് മരങ്ങളിൽ കാണപ്പെടുന്ന മുഴകളെ ( ഗാൾ) കുറിച്ച് ചർച്ച ചെയ്തുകൊണ്ട് തന്റെ ആദ്യത്തെ ശ്രദ്ധേയമായ ഗവേഷണ പ്രബന്ധം എഴുതി. ഈ ഗവേഷണ ലേഖനങ്ങൾ കൾ പിന്നീട് അദ്ദേഹത്തിന്റെ ഡോക്ടറൽ പ്രബന്ധത്തിന്റെ അടിസ്ഥാനമായി. 1885 ൽ റോയൽ നെതർലാന്റ്സ് അക്കാദമി ഓഫ് ആർട്സ് ആൻഡ് സയൻസസിൽ അദ്ദേഹം അംഗമായി.
ഇംപേഷ്യൻസ്
ബൾസാമിനേസീ സസ്യകുടുംബത്തിൽ ആകെയുള്ള രണ്ടു ജനുസുകളിൽ ഒന്നാണ് ഇംപേഷ്യൻസ് (Impatiens). ഇംപേഷ്യൻസ് ജനുസിൽ ആയിരക്കണക്കിനു സ്പീഷിസുകൾ ഉണ്ട്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ
ചെസ്സ് കരു
ചെസ്സ് കളിയിൽ ഉപയോഗിക്കുന്ന നീക്കാവുന്ന 32 രൂപങ്ങളെയാണ് ചെസ്സ് കരു അഥവാ ചെസ്സ് കരുക്കൾ എന്ന് പറയുന്നത്. ചെസ്സ് ബോർഡിലാണ് ഇവ നിരത്തുന്നത്. കളി തുടങ്ങുമ്പോൾ, ഇരു കളിക്കാരന്റെയും പക്ഷത്ത് 16 കരുക്കൾ വീതം ഉണ്ടായിരിക്കും. അവയാണ്:
ചെസ്സ് കളിക്കുമ്പോൾ, സ്വന്തം കരുക്കൾ നീക്കി കൊണ്ടാണ് കളിക്കാരൻ തന്റെ നീക്കം പൂർത്തിയാക്കുന്നത്. ഒരോ തരത്തിലുള്ള ചെസ്സ് കരുവുപയോഗിച്ച് കളിക്കാർക്ക് നടത്താവുന്ന നീക്കങ്ങളെല്ലാം ചെസ്സ് നിയമങ്ങളിൽ പ്രതിപാദിക്കുന്നു.
ഇരു കളിക്കാരും ഉപയോഗിക്കുന്ന ചെസ്സ് കരുക്കൾ നിറത്തിൽ വ്യത്യാസപ്പെട്ടിരിക്കുന്നു. ഇളം നിറത്തിലുള്ള കരുക്കൾ കൊണ്ട് കളിക്കുന്ന കളിക്കാരനെ വെളുപ്പ് എന്നും കടും നിറത്തിലുള്ള കരുക്കൾ കൊണ്ട് കളിക്കുന്ന കളിക്കാരനെ കറുപ്പ് എന്നും പറയുന്നു.
ഒടുവള്ളി
കണ്ണൂർ ജില്ലയിലെ തളിപ്പറമ്പിനും ആലക്കോടിനും ഇടയിലുള്ള സ്ഥലമാണ് ഒടുവള്ളി. ചപ്പാരപ്പടവ് ഗ്രാമപഞ്ചായത്തിലാണ് ഒടുവള്ളി സ്ഥിതിചെയ്യുന്നത്.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ചോഷുയി നദി
തായ്‌വാനിലെ ഏറ്റവും നീളമേറിയ നദിയണ് ചോഷുയി നദി. ഇത് നൻറ്റൗ പ്രദേശത്തെ അതിന്റെ ഉറവിടത്തിൽ നിന്ന് പടിഞ്ഞാറൻ അതിർത്തി വരെ ഒഴുകുന്നു. യുൻലിൻ, ചാങ്‌ഹുവാ പ്രദേശങ്ങൾക്കിടയിലെ അതിർത്തിയായി ഈ നദി വർത്തിക്കുന്നു. ചാങ്‌ഹുവാ, യുൻലിൻ പ്രദേശങ്ങൾക്കിടയിലൂടെ തായ്‌വാൻ കടലിടുക്കിൽ ചെന്ന് ചേരുന്നു.
'കലങ്ങിയ വെള്ളം' എന്നാണ് ഈ നദിയുടെ പേരിന്റെ അർത്ഥം. ചോഷുയിയുടെ ആകെ നീളം 186 കിലോമീറ്റർ (116 മൈൽ) ആണ്. 3100 ചതുരശ്ര കിലോമീറ്ററാണ് ചോഷുയിയുടെ നദീതട വിസ്തീർണ്ണം. പ്രതിവർഷം 6.1 ഘന കിലോമീറ്റർ ജലവും 40 മെട്രിക് ടൺ അവസാദവും ഈ നദിയിലൂടെ ഒഴുകുന്നു.
തായ്‌വാൻ ദ്വീപിനെ ഉത്തര തായ്‌വാൻ എന്നും ദക്ഷിണ തായ്‌വാൻ എന്നും വേർതിരിക്കുന്ന അനൗദ്യോഗിക അതിർത്തിയായി ഈ നദി കരുതപ്പെടുന്നു. വുഷോ, വുജി എന്നീ ഡാമുകളും ചിചി തടയണയും ഈ നദിയുടെ നീരൊഴുക്കിനെ നിയന്ത്രിക്കുന്നു. ജലസേചനത്തിലൂടെയും എക്കൽ വിതരണത്തിലൂടെ നദീതടപ്രദേശങ്ങളെ ഫലഭൂയിഷ്ടമാക്കുന്നതിലൂടെയും തായ്‌വാന്റെ കാർഷികമേഖലയിൽ ചോഷുയി നിർണ്ണായകമായ പങ്ക് വഹിക്കുന്നു.
വെള്ളപ്പൊക്കങ്ങൾ
ചുഴലിക്കാറ്റുകൾ മൂലമുണ്ടാകുന്ന വെള്ളപ്പൊക്കങ്ങൾ തായ്‌വാനിലെ നദികളിൽ പതിവാണ്. 1965 മുതൽ 2013 വരെയുള്ള കാലഘട്ടത്തിൽ ചോഷുയി നദിയിൽ 140 തവണ വെള്ളപ്പൊക്കമുണ്ടായി. . 1999 സെപ്റ്റംബർ 21-ന് 2400 പേരുടെ മരണത്തിനിടയാക്കിയ ഭൂകമ്പത്തിന്റെ പ്രഭവകേന്ദ്രം ചിചി പട്ടണത്തിനടുത്ത് ചോഷുയി നദീതടമായിരുന്നു.
പരിസ്ഥിതി
ചിചിയിൽ നദിക്ക് കുറുകെ ഒരു തടയണ നിർമ്മിച്ചതിലൂടെയും കോൺക്രീറ്റ് വ്യവസായത്തിന്റെ പ്രവർത്തനങ്ങളിലൂടെയും ചോഷുയി നദിയുടെ പരിസ്ഥിതി അടുത്ത കാലത്തായി ഗുരുതരമായി തകർന്നിട്ടുണ്ട്. നദിയുടെ പരിസരപ്രദേശങ്ങളിലുള്ള ഫാക്റ്ററികളും ചോഷുയിയുടെ പരിസ്ഥിതിക്ക് ഭീഷണിയായിട്ടുണ്ട്.
ജെ.ബി. കൃപലാനി
ആചാര്യ കൃപലാനി എന്നറിയപ്പെടുന്ന ജീവത്റാം ഭഗവൻദാസ് കൃപലാനി (11 നവംബർ 1888 – 19 മാർച്ച് 1982), സ്വാതന്ത്ര്യസമര സേനാനിയും, പ്രശസ്ത രാഷ്ട്രീയ പ്രവർത്തകനുമാണ്. ഇന്ത്യയ്ക്ക് സ്വാതന്ത്ര്യം ലഭിക്കുമ്പോൾ കോൺഗ്രസിന്റെ പ്രസിഡന്റായിരുന്നു. ഭാവി ഇന്ത്യൻ പ്രധാനമന്ത്രിയെ തെരഞ്ഞടുക്കുന്ന വേളയിൽ വല്ലഭ് ഭായ് പട്ടേലിനു ശേഷം ഏറ്റവും കൂടുതൽ വോട്ട് നേടിയത് കൃപലാനിയായിരുന്നു.
വർഗ്ഗം:ഗാന്ധിയർ വർഗ്ഗം:ജനതാ പാർട്ടി നേതാക്കൾ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:1888-ൽ ജനിച്ചവർ
ഫെയർ, ബ്രൗൺ ആൻഡ് ട്രെംബ്ലിംഗ്
ജെറമിയ കർട്ടിൻ മിത്ത്‌സ് ആൻഡ് ഫോക്ക്-ലോർ ഓഫ് അയർലൻഡിലും ജോസഫ് ജേക്കബ്സ് അദ്ദേഹത്തിന്റെ കെൽറ്റിക് ഫെയറി ടെയ്‌ലിലും ശേഖരിച്ച ഐറിഷ് യക്ഷിക്കഥയാണ് ഫെയർ, ബ്രൗൺ ആൻഡ് ട്രെംബ്ലിംഗ്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 510A വകുപ്പിൽ പെടുന്നു. സിൻഡ്രെല്ല, ഫിനറ്റ് സെൻഡ്രോൺ, ദി ഗോൾഡൻ സ്ലിപ്പർ, കാറ്റി വുഡൻക്ലോക്ക്, റുഷെൻ കോട്ടി, ദി ഷാർപ്പ് ഗ്രേ ഷീപ്പ്, ദി സ്റ്റോറി ഓഫ് തം ആൻഡ് കാം, ദി വണ്ടർഫുൾ ബിർച്ച് എന്നിവയാണ് ഇത്തരത്തിലുള്ള മറ്റ് കഥകൾ.
പ്രതിപാദ്യം
താൽപര്യഭാവമുള്ള നായിക "ദി ത്വാ സിസ്റ്റേഴ്‌സ്", "ബുഷി ബ്രൈഡ്", "ദി സീ മെയ്ഡൻ" എന്നിവയിലും പ്രത്യക്ഷപ്പെടുന്നു. പിന്നീടുള്ള രണ്ടിൽ, നായികയെ നായകൻ രക്ഷിക്കണം.
കഥയുടെ ആദ്യഭാഗം എല്ലാ ഭൂഖണ്ഡങ്ങളിലെയും ആഗോള വിതരണത്തിന്റെ ഒരു കഥാ തരമായ 510A, "സിൻഡ്രെല്ല" എന്ന ATU കഥാ തരത്തിൽ പെടുന്നു. ഈ കഥയുടെ രണ്ടാം ഭാഗം, അതിൽ സഹോദരി രാജകുമാരിയെ കൊല്ലാൻ ശ്രമിക്കുന്നതും അവൾ മൂന്ന് തവണ മടങ്ങിയെത്തുന്നതും, ATU കഥയുടെ തരം 403, "The Black and the White Bride" എന്നിവയുമായി യോജിക്കുന്നു.
കഥയുടെ തരം
കഥയുടെ ആദ്യഭാഗം എല്ലാ ഭൂഖണ്ഡങ്ങളിലെയും ആഗോള വിതരണത്തിന്റെ ഒരു കഥാ തരമായ 510A, "സിൻഡ്രെല്ല" എന്ന ATU കഥാ തരത്തിൽ പെടുന്നു. കഥയുടെ രണ്ടാം ഭാഗം, അതിൽ സഹോദരി രാജകുമാരിയെ കൊല്ലാൻ ശ്രമിക്കുന്നതും അവൾ മൂന്ന് തവണ മടങ്ങിയെത്തുന്നതും, ATU കഥയുടെ തരം 403, "കറുപ്പും വെളുത്ത വധു" എന്നിവയുമായി യോജിക്കുന്നു. നോർവീജിയൻ ഫോക്ക്‌ലോറിസ്റ്റായ റെയ്‌ഡാർ തോറൽഫ് ക്രിസ്റ്റ്യൻസെൻ ഈ കഥയെ സിൻഡ്രെല്ലയുടെ ഐറിഷ് വകഭേദമായി വർഗ്ഗീകരിച്ചു, ഇത് കഥ ടൈപ്പ് 403 ആയി തുടരുന്നു.
അവലംബം
വർഗ്ഗം:ഐറിഷ് ഫോക്ലോർ വർഗ്ഗം:സാങ്കൽപ്പിക രാജകുമാരിമാർ
ജാസ്മീനം ടോർടൂസം
ദക്ഷിണാഫ്രിക്കൻ സ്വദേശിയായ ഒലിയേസീ സസ്യകുടുംബത്തിലെ ഒരു ജാസ്മീൻ സ്പീഷീസാണ് ജാസ്മീനം ടോർടൂസം . കേപ് പ്രവിശ്യയുടെ തെക്കുപടിഞ്ഞാറൻ ഭാഗത്തുള്ള വനപ്രദേശങ്ങളിൽ വളരുന്ന മരങ്ങളിൽ ചുറ്റിപ്പടർന്നു കാണാറുണ്ടെങ്കിലും ചെറിയ ലംബമായ സ്ഥലത്തും കണ്ടുവരുന്നു. പ്രധാനതണ്ടുകളിൽ നിന്നുണ്ടാകുന്ന ആൻഗുലർ ശാഖകളിൽ നിന്നും ഉണ്ടാകുന്ന പൂക്കൾക്ക് 5 വെളുത്ത ഇതളുകൾ കാണപ്പെടുന്നു. നിർദ്ദിഷ്ട എപ്പിത്തെറ്റ് (tortuosum) ലാറ്റിനിൽ നിന്നുള്ളതാണ്. അത് ചുറ്റിവളഞ്ഞു പടർന്നുവളരുന്നതിനെ സുചിപ്പിക്കുന്നു.
ബാഹ്യ ലിങ്കുകൾ
വർഗ്ഗം:സപുഷ്പികൾ വർഗ്ഗം:പുഷ്പങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:ഒലിയേസീ
ഇൻസോംനിയ (2002 ചലച്ചിത്രം)
2002ൽ അൽ പിചിനോ, റോബിൻ വില്ലിംസ് , ഹിലാരി സ്വൻക്ക് എന്നിവർ പ്രധാനവേഷത്തിൽ അഭിനയിച്ച്  ക്രിസ്റ്റഫർ നോളൻ സംവിധാനം ചെയ്ത അമേരിക്കൻ ക്രൈം ത്രില്ലർ സിനിമ ആണ് ഇൻസോംനിയ. അലസ്കാൻ ടൌണിൽ നടക്കുന്ന കൊലപാതകത്തെ പറ്റി അന്വേഷിക്കാൻ വരുന്ന ഡിറ്റ്ക്ടിവുകളെ പറ്റിയുള്ള കഥയാണ് നോളൻ ഈ സിനിമയിലൂടെ പറയുന്നത്. 1997-ൽ ഇതേ പേരിലുള്ള നോർവിജിയൻ സിനിമയുടെ റീമേക്ക് ആയിരുന്നു ഈ സിനിമ. 2002 മെയ്‌ 24-ന് റിലീസ് ആയ ഈ സിനിമ വിമർശകരെ തൃപ്തിപെടുത്തുകയും വാണിജ്യപരമായി വിജയം നേടുകയും ചെയ്തിരുന്നു. അതുവരെ ഉള്ള സ്വന്തം സിനിമകളിൽ ക്രിസ്റ്റഫർ നോളൻ എഴുത്ത് ജോലികളിൽ പങ്കാളി ആകാത്ത ഏക സിനിമയും ഇതാണ്.
അവലംബം
വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ
കേരളത്തിലെ പൈതൃക വസ്തുക്കൾ
കേരളീയ സമൃദ്ധ പാരമ്പര്യമുയർത്തുന്ന വസ്തുക്കൾ കേരളീയ ചരിത്രത്തിന്റെയും സംസ്കാരത്തിന്റെയും ഭാഗമാണ് .അവയിൽ നിന്ന് ലഭ്യമായത്  ചുവടെ കൊടുക്കുന്നു.
അമ്പലപ്പുഴ പാൽ പായസം
കേരളത്തിലെ മഹാക്ഷേത്രങ്ങളിൽ ഒന്നായ അമ്പലപ്പുഴ ശ്രീകൃഷ്ണ സ്വാമിക്ഷേത്രത്തിലെ പ്രസിദ്ധമായ നിവേദ്യമാണ്‌ അമ്പലപ്പുഴ പാൽപ്പായസം. ഇത് ഏർപ്പെടുത്തിയതു ചെമ്പകശ്ശേരി (അമ്പലപ്പുഴ) രാജാവാണ്. right|thumb|അമ്പലപ്പുഴ ശ്രീകൃഷ്ണ ക്ഷേത്രംകഷായത്തിലെന്നപോലെ ധാരാളം വെള്ളത്തിൽ പാല് വേവിച്ചെടുക്കുന്നതുകൊണ്ടായിരിക്കണം ഇതിനെ 'ഗോപാല കഷായം' എന്നു വിളിക്കുന്നത്. ഇതിനു തങ്കനിറവും പ്രത്യേകമായ സുഗന്ധവും സ്വാദും ഉണ്ട്. കേരളത്തിൽ തന്നെ തിരുവനന്തപുരം പദ്മനാഭസ്വാമി ക്ഷേത്രത്തിലും ഗുരുവായൂർ ശ്രീകൃഷ്ണക്ഷേത്രത്തിലും പ്രശസ്തമായ പാൽപ്പായസനിവേദ്യങ്ങൽ ഉണ്ടെങ്കിലും അമ്പലപ്പുഴ പാൽപ്പായസത്തിന്റെയത്ര പ്രശസ്തി അവയ്ക്കില്ല.
പാലക്കാടൻ മട്ട
thumb|പാലക്കാടൻ മട്ട ഭൂമിശാസ്ത്രപരമായ പ്രത്യേകതകകൊണ്ട് ഭൂപ്രദേശസൂചികയിൽ ഇടം പിടിച്ചിട്ടുള്ള കേരളത്തിൽ നിന്നുള്ള ഒരു ഉത്പന്നമാണ് പാലക്കാടൻ മട്ട. വളരെ സ്വാദിഷ്ഠമായതും ചുവന്നനിറത്തോടുകൂടിയതുമായ അരിയാണ് പാലക്കാടൻ മട്ട. പാലക്കാടൻ മട്ട ഫാർമേഴ്സ് പ്രൊഡ്യൂസേഴ്സ് കമ്പനി ലിമിറ്റഡ് ആണ് ഭൂപ്രദേശസൂചികാപ്രകാരം ഇത് രജിസ്റ്റർ ചെയ്തിരിക്കുന്നത്.
കോഴിക്കോടൻ ഹൽവ
കേരളത്തിൽ പ്രസിദ്ധമായ ഒരുതരം ഹൽവയാണ് കോഴിക്കോടൻ ഹൽവ. മൈദയും പഞ്ചസാരയുമാണ് പരമ്പരാഗതമായി ഈ മധുരപലഹാരത്തിന്റെ പ്രധാന ചേരുവകൾ. ഇപ്പോൾ അരിമാവ്, ശർക്കര തുടങ്ങിയവ ചേര്ത്തും ഉണ്ടാക്കാറുണ്ട്.ഇത്തരത്തിവിള്ള ഹൽവ വേഗം കേടുവരുമെന്നതിനാൽ മൈദ ചേര്ത്തു തന്നെയാണ് കൂടുതലും ഹൽവ തയ്യാറാക്കാറുള്ളത്. കൊപ്ര, കശുവണ്ടി, ബദാം തുടങ്ങിയവ ചേര്ത്തും ഇളനീർ തുടങ്ങിയ രുചികളും വിവിധ നിറങ്ങളും ചേര്ത്തും ഹൽവയ്ക്ക് വ്യത്യസ്തത വരുത്താറുണ്ട്. കോഴിക്കോട് കൂടുതലായി ഉണ്ടാക്കിയിരുന്നത് കൊണ്ടാണ് ഇതിന് ഈ പേര് ലഭിച്ചത്.
തലശ്ശേരി ദം ബിരിയാണി
കൈമ അല്ലെങ്കിൽ ജീരകശാല അരി കൊണ്ട് ഉണ്ടാക്കുന്ന ബിരിയാണിയാണ് തലശ്ശേരി ബിരിയാണി. ( Thalassery biryani ). ഈ അരി നെയ്യിൽ വറുത്തശേഷം മസാലക്കൂട്ടുകളും കോഴിയിറച്ചിയുമിട്ട് "ദം" ചെയ്‌തെടുക്കുന്നു എന്നതാണ് തലശ്ശേരി ബിരിയാണിയുടെ പ്രത്യേകത.
മറയൂർ ശർക്കര
ഭൗമസൂചിക പദവി ലഭിക്കുന്ന കേരളത്തിലെ ഒരു കാർഷിക ഉൽപ്പന്നമാണ്  മറയൂർ ശർക്കര. ഇടുക്കി ജില്ലയിലെ മറയൂർ, കാന്തല്ലൂർ പ്രദേശങ്ങളിലായി 900 ത്തോളം കർഷകർ ഉൽപാദിപ്പിക്കുന്ന മറയൂർ ശർക്കര, പരമ്പരാഗത രീതിയിൽ ഉൽപാദിപ്പിക്കുന്നവയാണ്. മറ്റു പ്രദേശങ്ങളിൽനിന്നു വ്യത്യസ്തമായി മറയൂർ കാന്തല്ലൂർ പ്രദേശത്ത് വർഷം മുഴുവൻ കരിമ്പ് കൃഷി ചെയ്യുന്നു.മറയൂർ ശർക്കരയ്ക്ക് കടുത്ത തവിട്ടുനിറമാണ് സാധാരണ ശർക്കരയ്ക്ക് ഗോൾഡൻ ബ്രൗൺ നിറമാണ്. ബ്ലീച്ചിങ് നടത്താനായി ഹൈഡ്രോസ് തുടങ്ങിയ രാസവസ്തു ചേർക്കാത്തതിനാൽ ആരോഗ്യപ്രശ്നങ്ങൾക്കു സാധ്യതയില്ല. കൈകൊണ്ട് ഉരുട്ടിയെടുക്കുന്നതിനാൽ ശർക്കരകളിൽ കൈപ്പാട് തെളി‍ഞ്ഞു കാണാം. ഇരുമ്പിന്റെ അംശവും കൂടുതലുള്ളതും കാൽസ്യം കൂടുതലുള്ളതുമാണ്. സോഡിയത്തിന്റെ അളവ് കുറവും കല്ല്, ചെളി മുതലായവ കുറവുമാണ്. മറ്റു ശർക്കരയേക്കാൾ ഉപ്പിന്റെ അംശം കുറവും മധുരം കൂടുതലുമാണ്.
മലപ്പുറം കത്തി
മലബാറിൽ പ്രചാരത്തിലുണ്ടായിരുന്ന ഒരു പ്രത്യേകതരം കത്തിയാണ് മലപ്പുറം കത്തി. മലബാറിലെ ജനവിഭാഗങ്ങളുടെ പാരമ്പര്യത്തിന്റെ ഒരു അടയാളമായി ഇത് അറിയപ്പെടുന്നു. കനം കൂടിയതും മൂർച്ചയേറിയതുമായ വായ്ത്താരിയും അരഭാഗത്തെ പിടിയിൽ നിന്ന് വേർതിരിക്കുന്ന കൊളുത്തുമാണ് മലപ്പുറം കത്തിയുടെ പ്രത്യേകതകൾ. തുകലുറയിലാണ് കത്തി സൂക്ഷിച്ച് വയ്ക്കുക. അത്യാവശ്യം കനമുള്ളതും 15 മുതൽ 25 ഇഞ്ചുവരെ നീളമുള്ളതുമാണ് മലപ്പുറം കത്തി.
ഒമാനിലെ ഗോത്ര ജീവിതവുമായി ബന്ധപ്പെട്ടു കത്തിക്ക് വലിയ സ്ഥാനമുണ്ട്. ഖഞ്ചാർ എന്ന് പേരായ ഈ പരമ്പരാഗത കത്തി അവർ അവരുടെ വേഷവിധാനത്തിന്റെ ഭാഗമായി കൊണ്ട് നടന്നിരുന്നു (ഒമാനിന്റെ ദേശീയ പതാകയിലും ഇന്ന് ഖഞ്ചാർ കത്തി കാണാം). ഒമാൻ കൂടാതെ യെമെനികളും അവരുടെ വേഷവിധാനത്തിന്റെ ഭാഗം ആയി ജാംബിയ എന്നറിയപ്പെടുന്ന പ്രത്യേക തരം കത്തി അരയിൽ സൂക്ഷിച്ചിരുന്നു, ഇന്ത്യയിൽ സിഖ് കാരും കൊടവ വിഭാഗത്തിൽ പെട്ടവരും ഇത്തരം കത്തി ഉപയോഗിച്ചിരുന്നു ഇതിന്റെ  ഒരു കേരളീയ വകഭേദമാണ് മലപ്പുറം കത്തി എന്നാണു പ്രധാന അഭിപ്രായം. അറേബ്യൻ നാടുകളുമായി മലബാറിനുണ്ടായിരുന്ന ദീർഘകാലത്തെ വ്യാപാര ബന്ധങ്ങളിലൂടെ കൈവന്ന സാംസ്കാരിക വിനിമയങ്ങളുടെ കൂട്ടത്തിലാണ് ഈ കത്തി കേരളത്തിൽ പ്രചാരമാകുന്നതെന്ന് ചരിത്രകാരനായ ഡോ. ഹുസൈൻ രണ്ടത്താണി പറയുന്നു. അറേബ്യൻ നാടുകളുമായി, വിശേഷിച്ചും ഒമാനുമായി പതിനേഴ്, പതിനെട്ട് നൂറ്റാണ്ടുകളിൽ നിലനിന്ന കച്ചവടബന്ധങ്ങളാണ് ഈ സാംസ്കാരിക കൈമാറ്റ പ്രക്രിയക്ക് ആക്കം കൂട്ടിയത്. ഇപ്രകാരം കാർഷികവിജ്ഞാനവും വേഷവിധാനങ്ങളുമെല്ലാം കൈമാറ്റം ചെയ്യപ്പെട്ടു. വെറ്റില – അടക്ക കൃഷിയും അത് മുറുക്കാനായി അത് പാകപ്പെടുത്താനുള്ള കത്തിയും എന്ന നിലക്കാണ് മലപ്പുറം കത്തി ഏറെ പ്രചാരം നേടിയതെന്നും മലബാറിനെക്കുറിച്ച് പഠനം നടത്തിയിട്ടുള്ള ഡോ. ഹുസൈൻ രണ്ടത്താണി അഭിപ്രായപ്പെടുന്നുണ്ട്. 1792 മുതൽ 1921 വരെയുള്ള കാലയളവിലാണ് കത്തിയുടെ സുവർണകാലം എന്നും പറയപ്പെടുന്നു. സ്വയംപ്രതിരോധത്തിന് തോക്കു കൊണ്ടു നടക്കുന്നതുപോലെ പലരും മലപ്പുറം കത്തിയും കൊണ്ടുനടന്നിരുന്നു. പഴയ തലമുറക്കാരിൽ ചിലർക്ക് ആ പതിവ് ഇന്നുമുണ്ട്. അക്കാലത്ത് ഏറനാട്ടിലെ മാപ്പിളകർഷകരും കുടിയാന്മാരും അവരുടെ ധീരതയുടെ അടയാളമായാണ് അരയിലെ ബെൽറ്റിനുള്ളിൽ മലപ്പുറം കത്തി സൂക്ഷിച്ചത്. ഇക്കാലയളവിൽ തന്നെയാണ് ഏറനാട്ടിലും വള്ളുവനാട്ടിലുമായി ബ്രിട്ടീഷ് സാമ്രാജ്യത്വത്തിനെതിരായ നൂറുകണക്കിന് ചെറുകലാപങ്ങൾ പൊട്ടിപ്പുറപ്പെട്ടത്. മലബാർ കാർഷിക കലാപ വേളകളിൽ ബ്രിട്ടീഷുകാരോട് പടപൊരുതാൻ പോരാളികളായ മാപ്പിള കർഷകർ മലപ്പുറം കത്തി ഒരു പ്രതീകമായി ഉപയോഗിച്ചിരുന്നിരിക്കാം. അതുകൊണ്ടുതന്നെ ഏറനാടൻ മാപ്പിളമാരുടെ സമരവീര്യത്തിന്റെയും ധീരതയുടെയും പര്യായമായി മലപ്പുറം കത്തിയെ പ്രതിപാദിക്കപ്പെടുന്നു.
ആറന്മുള കണ്ണാടി
thumb|220px|ആറന്മുള കണ്ണാടി കേരളത്തിലെ പത്തനംതിട്ട ജില്ലയിലെ ആറന്മുളയെന്ന പ്രശസ്തമായ ഗ്രാമത്തിൽ പരമ്പരാഗതമായി നിർമ്മിച്ചു വരുന്ന കണ്ണാടിയാണ് ആറന്മുളക്കണ്ണാടി. രസം ഉപയോഗിച്ചുണ്ടാക്കുന്ന ദർപ്പണങ്ങളിൽ നിന്ന് വ്യത്യസ്തമായി സ്ഫടികത്തിനു പകരം പ്രത്യേക ലോഹക്കൂട്ടിൽ ആണ്‌ ആറന്മുള കണ്ണാടി നിർമ്മിക്കുന്നത്. ഇതിന്റെ ഒരു വശം ഉരച്ചു മിനുക്കിയെടുത്താണ് ദർപ്പണ സ്വഭാവം വരുത്തുന്നത്. കേരളത്തിന്റെ പൈതൃക ബിംബങ്ങളിലൊന്നായി ഇതിനെ കണക്കാക്കുന്നുണ്ട്. മറ്റൊരു പ്രത്യേകത ഇതിന്റെ മുൻപ്രതലമാണ്‌ പ്രതിഫലിക്കുന്നത് എന്നതാണ്‌. സാധാരണ സ്ഫടികക്കണ്ണാടികളിൽ പിൻപ്രതലമാണ്‌ പ്രതിഫലിക്കുക.
ജൂലായ് 2011 വരെ ഇന്ത്യയിൽ ഏകദേശം 153 ഓളം ഉൽപ്പന്നങ്ങൾക്കാണ് ഭൂപ്രദേശ സൂചിക ബഹുമതി(Geographical Indication tag)ലഭിച്ചിട്ടുള്ളത് എന്ന് കണക്കുകൾ സൂചിപ്പിക്കുന്നു. കേരളത്തിൽ നിന്ന് ഈ ഇനത്തിലേയ്ക്ക് ആദ്യം എത്തിയത് ആറന്മുള കണ്ണാടിയാണ്. പിന്നീട് ആലപ്പുഴ കയറും, നവര അരിയും പാലക്കാടൻ മട്ടയും ഒക്കെ ഈ പട്ടികയിൽ ഇടം പിടിച്ചു
ലണ്ടനിലെ ബ്രിട്ടീഷ് മ്യൂസിയത്തിൽ കേരളത്തിൽ നിന്നുള്ള ആറന്മുളക്കണ്ണാടി സ്ഥാനംപിടിച്ചിട്ടുണ്ട്.
ബേപ്പൂർ ഉരു
thumb|right|250px|ഉരു
പുരാതന കാലം മുതൽ ചരക്കുകൾകകൊണ്ടുപോകാനുപയോഗിക്കുന്ന ചെറുതരം കപ്പൽ (ഒരു ജലഗതാഗത വാഹനം.)തടികൊണ്ട് നിർമ്മിതം..പണ്ട് കേരളത്തിൽ സുലഭമായിരുന്ന കടുപ്പമേറിയ തടികൾകൊണ്ട് നിർമ്മിച്ച ഉരുക്കൾ ലോകപ്രശസ്തമായിരുന്നു.കേരളത്തിന് തനതായ ഒരു ഉരു നിർമ്മാണശൈലി തന്നെയുണ്ടായിരുന്നു. കോഴിക്കോട്ടെ ബേപ്പൂർ തുറമുഖം ഉരു നിർമ്മാണത്തിന് പേര് കേട്ട തുറമുഖമാണ്. മാപ്പിള ഖലാസിമാർ ഉരു നിർമ്മാണത്തിലൂടെ പ്രശസ്തരായവരാണ്. വിവിധരാജ്യങ്ങൾക്ക് വേണ്ടി ഇപ്പോഴും ബേപ്പൂരിൽ ഉരു നിർമ്മിച്ച് കൊടുക്കുന്നുണ്ട്.
മലങ്കര സോഷ്യൽ സർവീസ് സൊസൈറ്റി
ഡയറക്ടർ : തോമസ് മുകളുംപുറത്ത്
ഓർഗനൈസേഷനെക്കുറിച്ച്
സാമൂഹികമായ നീതിമൊരു സമൂഹം സൃഷ്ടിക്കുന്നതിനായി മലങ്കര സോഷ്യൽ സർവീസ് സൊസൈറ്റി (MSSS) 57 വർഷത്തെ സമഗ്ര പ്രവർത്തനം പൂർത്തിയാക്കിയത്. നമ്മുടെ സമൂഹത്തിന്റെ നീണ്ട ചരിത്രത്തിന്റെ സാംസ്കാരികവും സാമൂഹികവും ധാർമികവുമായ ഘടനയെ നിലനിർത്തുന്നതിലും ഇത് വളരെയധികം സംഭാവന ചെയ്തിരിക്കുന്നു. 1955 ലെ തിരുവിതാംകൂർ-കൊച്ചിൻ ലിറ്റററി സയന്റിഫിക് ആൻഡ് ചാരിറ്റബിൾ സൊസൈറ്റീസ് ആക്ട് XII പ്രകാരം തിരുവനന്തപുരം മേജർ അതിരൂപതയുടെ സാമൂഹിക പ്രവർത്തന സംഘടന രൂപവത്കരിച്ചത് തിരുവനന്തപുരം ആർച്ച് ബിഷപ്പായിരുന്ന ഗ്രെയിസ് ബെനഡിക്ട് മാർ ഗ്രീഗോറിയോസ്സിന്റെ നേതൃത്വത്തിൽ. സുസ്ഥിര വികസനം, വൈദഗ്ദ്ധ പരിശീലനം, ദാരിദ്ര്യ നിർമ്മാർജ്ജനം, സ്ത്രീ ശാക്തീകരണം, വരുമാന സാമഗ്രികൾ, പുതിയ സാമൂഹ്യ-സാമ്പത്തിക ചലനാത്മക പരിപാടികൾ എന്നിവയിലൂടെ സാമൂഹ്യസേവന മേഖലയിൽ വിവിധ ദേശീയ, അന്തർദേശീയ അംഗീകാരങ്ങൾ നേടിയിട്ടുണ്ട്. അദ്ദേഹത്തിന്റെ താത്പര്യപ്രകാരമാണ് മൊറാൻ മോർ ബസേലിയോസ് കർദ്ദിനാൾ ക്ലീമിസ് കാതോലിക്കോസ് നിലവിൽ വന്നത്.
ദൗത്യം
വ്യക്തികളുടെയും ഗ്രൂപ്പുകളുടെയും സൃഷ്ടിപരമായ ശേഷി വർദ്ധിപ്പിക്കുന്നതിന്, സമൂഹത്തിന്റെയും വികസനവും സാമ്രാജ്യത്വ പരിപാടികളുടെയും പരിപാടികളുടെ അടിസ്ഥാനത്തിൽ, അവരുടെ സാമൂഹ്യാധിഷ്ഠിത സംഘടനകളെ പ്രോത്സാഹിപ്പിക്കുകയും ശക്തിപ്പെടുത്തുകയും ചെയ്യുക എന്നതാണ് എസ്എസ്എസ്എസ് മിഷൻ,
റീജിയണൽ കോമ്പോസിഷൻ
കമ്മ്യൂണിറ്റി മൊബിലൈസേഷൻ, ഡവലപ്മെന്റ് പ്രവർത്തനങ്ങൾ സുഗമമാക്കുന്നതിന്, ഓരോ ഗ്രാമത്തിലും പ്രാദേശിക വികസന ഏജൻസികൾക്ക് പരിഗണിക്കാവുന്ന 8 റീജിയണൽ കോമ്പോസിഷനുകൾ MSSS ഉണ്ട്.
ഡ്രങ്കൺ ഏഞ്ചൽ
1948 -ൽ ജപ്പാനിൽ പുറത്തിറങ്ങിയ ഒരു യാസുക ചലച്ചിത്രമാണ് ഡ്രങ്കൺ ഏഞ്ചൽ (酔いどれ天使). അകിര കുറോസാവയാണ് ഈ ചിത്രം സംവിധാനം ചെയ്തത്. തോഷിറോ മിഫ്യൂണെയും അകിര കുറസോവയും ഒരുമിച്ച് പ്രവർത്തിച്ച 16 ചലച്ചിത്രങ്ങളിൽ ആദ്യത്തേതായിരുന്നു ഇത്.
അമേരിക്കയുടെ അധിനിവേശത്തിനിടെയാണ് ഈ ചിത്രം പുറത്തിറങ്ങിയത്. തിരക്കഥ അമേരിക്കൻ ഭരണകൂടത്തിന്റെ കീഴിലുള്ള ഒരു സെൻസർഷിപ്പ് ബോർഡിന്റെ സമ്മതം നേടണമെന്നുണ്ടായിരുന്നു. കുറോസാവ അധിനിവേശത്തെപ്പറ്റി മോശമായ പല സൂചനകളും സെൻസർ ബോർഡിന്റെ ശ്രദ്ധയിൽ പെടാതെ ഈ ചലച്ചിത്രത്തിൽ ഉൾപ്പെടുത്തി. ചിത്രീകരണത്തിനിടെ കുറോസാവയുടെ അച്ഛൻ മരണമടയുകയുണ്ടായി. അതിനിടെയുണ്ടായ സ്വകാര്യാനുഭവം ഇദ്ദേഹം ചലച്ചിത്രത്തിന്റെ പശ്ചാത്തലസംഗീതം തിരഞ്ഞെടുക്കുന്നതിൽ ഉപയോഗിച്ചിട്ടുണ്ട്.
ടോഹോ സ്റ്റുഡിയോസ് ആണ് ചിത്രം നിർമ്മിക്കുകയും വിതരണം നടത്തുകയും ചെയ്തത്. 98 മിനിട്ടാണ് ചിത്രത്തിന്റെ നീളം.
കഥ
യുദ്ധാനന്തര ജപ്പാനിലെ ഒരു മദ്യാസക്തനായ ഡോക്ടറാണ് സാനഡ (ടകാഷി ഷിമൂറ). യുവാവും ചെറുകിട ഗുണ്ടയുമായ മാറ്റ്സുനാഗയെ (ടോഷിറോ മിഫ്യൂണെ) ഒരു വെടിവെപ്പിനുശേഷം ഇദ്ദേഹം ചികിത്സിക്കുന്നു. മാറ്റ്സുനാഗയ്ക്ക് ക്ഷയരോഗമാണെന്ന് മനസ്സിലാക്കുന്ന ഇദ്ദേഹം ചികിത്സ ആരംഭിക്കാനും മദ്യപാനവും സ്ത്രീലമ്പടസ്വഭാവവും ഉപേക്ഷിക്കാനും പറയുന്നു. മാറ്റ്സുനാഗയുടെ പഴയ ബോസായ ഒകാഡ ജയിലിൽ നിന്ന് വിടുതൽ ചെയ്യപ്പെടുന്നു. ഡോക്ടറുടെ അസിസ്റ്റന്റിന്റെ കാമുകനായിരുന്നു ഒകാഡ. അയാൾ തന്റെ ഗാങ് വീണ്ടും ഏറ്റെടുക്കാനുള്ള ശ്രമമാരംഭിക്കുന്നു. മറ്റ്സുനാഗ ഡോക്ടറുടെ ഉപദേശം അവഗണിക്കുന്നു. ഒകാഡയല്ല തന്റെ യഥാർത്ഥ സുഹൃത്ത് എന്ന് മറ്റ്സുനാഗ മനസ്സിലാക്കുന്നു. ഒകാഡയുമായി പോരിനിറങ്ങുന്ന മറ്റ്സുനാഗ മരണമടയുന്നു.
നിർമ്മാണം
അമേരിക്കയുടെ അധിനിവേശത്തിനിടെയാണ് ഈ ചിത്രം പുറത്തിറങ്ങിയത്. തിരക്കഥ അമേരിക്കൻ ഭരണകൂടത്തിന്റെ കീഴിലുള്ള ഒരു സെൻസർഷിപ്പ് ബോർഡിന്റെ സമ്മതം നേടണമെന്നുണ്ടായിരുന്നു. അധിനിവേശത്തിനെ എതിർക്കുന്ന പരാമർശങ്ങൾ ചലച്ചിത്രങ്ങളിൽ വരാൻ ബോർഡ് അനുവദിച്ചിരുന്നില്ല.
കുറോസാവ അധിനിവേശത്തെപ്പറ്റി മോശമായ പല സൂചനകളും സെൻസർ ബോർഡിന്റെ ശ്രദ്ധയിൽ പെടാതെ ഉൾപ്പെടുത്തി. ആദ്യ സീനിൽ അമേരിക്കൻ സൈനികർക്കായി പ്രവർത്തിക്കുന്ന ലൈസൻസില്ലാത്ത വേശ്യകൾ പ്രത്യക്ഷപ്പെടുന്നുണ്ട്. ഗുണ്ടകളും കാമുകിമാരും പാശ്ചാത്യ വസ്ത്രങ്ങളാണ് ധരിക്കുന്നത്. അവരുടെ മുടി പാശ്ചാത്യ രീതിയിലാണ്. ബ്ലാക്ക് മാർക്കറ്റ് ചേരിയിൽ കത്തിപ്പോയ ഒരു കെട്ടിടം ചിത്രീകരിക്കാൻ കുറസോവയ്ക്ക് അനുവാദം ലഭിച്ചില്ല. ജോലിക്കാർ കുറവായിരുന്നതിനാലും ജോലി വളരെക്കൂടുതലായിരുന്നതിനാലും ഈ പ്രശ്നങ്ങൾ കണ്ടുപിടിക്കാൻ സെൻസർ ബോർഡിന് സാധിച്ചില്ല.
സംഗീതം
മറ്റ്സുനാഗയുടെ ജീവിതത്തിലെ ഏറ്റവും ദുഃഖഭരിതമായ ഒരു സാഹചര്യത്തിൽ (തന്നെ തന്റെ യജമാനൻ ഉപയോഗിക്കുകയായിരുന്നു എന്ന് തിരിച്ചറിയുമ്പോൾ) ഈ സംഗീതം പശ്ചാത്തലത്തിൽ കേൾക്കാം. തന്റെ അച്ഛന്റെ മരണവാർത്തയറിഞ്ഞപ്പോൾ താൻ കേട്ട അതേ സംഗീതം കണ്ടുപിടിച്ച് അതാണ് കുറോസാവ ഈ സീനിൽ ഉപയോഗിച്ചത്. ഒകാഡയെ കാണിക്കുന്ന ആദ്യ സീനിൽ "ഡൈ മോറിറ്റാറ്റ് ഫോൺ മാക്കി മെസ്സർ" എന്ന സംഗീതം ഗിത്താറിൽ വായിക്കുന്നഹ്റ്റായി കാണിക്കാനാണ് ആഗ്രഹിച്ചത്. കർട്ട് വൈൽ സംഗീതം കൊടുത്ത് ബെർട്ടോൾട്ട് ബ്രെക്റ്റ് വരികളെഴുതിയ സംഗീതമായിരുന്നു ഇത്. ഡൈ ഡ്രൈഗ്നോഷെനോപർ എന്ന നാടകത്തിലേതായിരുന്നു ഈ സംഗീതം. സെൻസർ ബോർഡ് ജർമനിയുമായി ബന്ധമുള്ള ഒരു വിഷയവും ചിത്രത്തിൽ വരരുത് എന്നാഗ്രഹിച്ചതിനാൽ ഈ സീൻ നീക്കം ചെയ്യാൻ നിർദ്ദേശിച്ചു.
പുറത്തേയ്ക്കുള്ള കണ്ണികൾ
വർഗ്ഗം:ജപ്പാനീസ്-ഭാഷാ ചലച്ചിത്രങ്ങൾ വർഗ്ഗം:ജപ്പാനീസ് ചലച്ചിത്രങ്ങൾ വർഗ്ഗം:അകിര കുറൊസാവ സംവിധാനം ചെയ്ത ചലച്ചിത്രങ്ങൾ
സെലിയ സാഞ്ചസ്
ക്യൂബൻ വിപ്ലവകാരിയും രാഷ്ട്രീയക്കാരിയും ഗവേഷകയും ആർക്കൈവിസ്റ്റുമായിരുന്നു സെലിയ സാഞ്ചസ് മണ്ടുലി (ജീവിതകാലം, മെയ് 9, 1920 - ജനുവരി 11, 1980). ക്യൂബൻ വിപ്ലവത്തിന്റെ പ്രധാന അംഗവും ഫിഡൽ കാസ്ട്രോയുടെ അടുത്ത സഹപ്രവർത്തകയുമായിരുന്നു.
ആദ്യകാലജീവിതം
സാഞ്ചസ് ജനിച്ചത് ക്യൂബയിലെ ഓറിയന്റേയിലെ മീഡിയ ലൂണയിലാണ്. പക്ഷേ ഒടുവിൽ ക്യൂബയിലെ പിലാനിലേക്ക് മാറി. അവരുടെ പിതാവ് ഡോ. മാനുവൽ സാഞ്ചസ് ഒരു ഡോക്ടറായിരുന്നു. അവർ സമ്പന്നതയിലാണ് വളർന്നത്. അമ്മ അക്കേഷ്യ അവരുടെ കുട്ടിക്കാലത്ത് തന്നെ മരിച്ചിരുന്നു. ആറാമത്തെ വയസ്സിൽ അവർ ന്യൂറോസിസ് ബാധിച്ചു ബുദ്ധിമുട്ടിയിരുന്നു. എട്ട് മക്കളിൽ ഒരാളായിരുന്ന അവർ. വളരെ നല്ല വിദ്യാഭ്യാസമുള്ളവളായിരുന്നുവെങ്കിലും അവർ യൂണിവേഴ്സിറ്റിയിൽ പോയിരുന്നില്ല. ഹൈസ്കൂളിനുശേഷം, ഫിഡൽ കാസ്ട്രോയ്‌ക്കൊപ്പം ക്യൂബൻ വിപ്ലവത്തിൽ ശ്രദ്ധ കേന്ദ്രീകരിക്കാൻ തുടങ്ങുന്നതുവരെ സാഞ്ചസ് പിതാവിന്റെ പരിശീലനത്തിന് തുടർച്ചയായി സഹായിച്ചു. അവരുടെ പിതാവ് ഒരു ഡോക്ടറായി ജോലി ചെയ്യുകയും അദ്ദേഹത്തോടൊപ്പം അവർ ജോലി ചെയ്യുകയും ചെയ്തു. ജൂലൈ 26 ആം പ്രസ്ഥാനത്തിന്റെ വിവേകപൂർണ്ണമായ അംഗമാകാൻ അവൾക്ക് ഒരു കവറും കണക്ഷനുകളും നൽകി.
ക്യൂബൻ വിപ്ലവം
ഫുൾജെൻസിയോ ബാറ്റിസ്റ്റയെ അട്ടിമറിക്കാൻ സംഘടിപ്പിച്ച പ്രസ്ഥാനമാണ് ക്യൂബൻ വിപ്ലവം. അർജന്റീനക്കാരനായ ചെഗുവേര, സെലിയ സാഞ്ചസ്, ഫ്രാങ്ക് പൈസ്, ക്യൂബൻ ജനത എന്നിവരിൽ നിന്നും കാസ്ട്രോയ്ക്ക് സഹായം ലഭിച്ചു. ക്യൂബൻ വിപ്ലവത്തിന്റെ സ്ഥാപകനായിരുന്ന സാഞ്ചസ് ഒരു നായികയായി കണക്കാക്കപ്പെടുന്നു പിന്നീട്, കൗൺസിൽ ഓഫ് മിനിസ്റ്റേഴ്‌സിന്റെ പ്രസിഡൻസിയുടെ സെക്രട്ടറിയായും കൗൺസിൽ ഓഫ് സ്‌റ്റേറ്റ് സേവന വകുപ്പിലും അവർ തുടർന്നും പ്രവർത്തിച്ചു.
1952 മാർച്ച് 10 ലെ അട്ടിമറിയെത്തുടർന്ന് ബാറ്റിസ്റ്റ സർക്കാരിനെതിരായ പോരാട്ടത്തിൽ സാഞ്ചസ് ചേർന്നു. മൻസാനില്ലോയിലെ ജൂലൈ 26 പ്രസ്ഥാനത്തിന്റെ സ്ഥാപകയായിരുന്നു അവർ. ക്യൂബൻ വിപ്ലവം. സിയറ മേസ്‌ട്രയിലെ ആദ്യത്തെ വനിതാ ഗറില്ലയായി അവർ കണക്കാക്കപ്പെടുന്നു. പ്രസ്ഥാനത്തിനുള്ളിലെ അവളുടെ കഠിനാധ്വാനം കൊണ്ട്, ഗറില്ലയിൽ ചേരുന്ന ആദ്യത്തെ വനിതയായി അവർ മാറി, ഒടുവിൽ വിമത സേനയുടെ ജനറൽ സ്റ്റാഫിന്റെ ഭാഗമായി. സാഞ്ചസ് ഗ്രാൻമയുടെ ലാൻഡിംഗ് സംഘടിപ്പിക്കുകയും ആസൂത്രണം ചെയ്യുകയും സൈന്യത്തിന് ബലപ്രയോഗങ്ങൾ നൽകുകയും ചെയ്തു. ഫ്രാങ്ക് പൈസ്, ഹെയ്‌ഡി സാന്താമരിയ എന്നിവർക്കൊപ്പമാണ് അവർ പ്രവർത്തിച്ചത്. ഫ്രാങ്ക് പെയ്‌സിനൊപ്പം, ഒരു പോരാട്ട സ്ക്വാഡ് രൂപീകരിച്ച ആദ്യത്തെ വനിതകളിൽ ഒരാളായിരുന്നു അവർ. ഗ്രാൻമ ലാൻഡിംഗിനായി ക്യൂബയുടെ തെക്കുപടിഞ്ഞാറൻ തീരപ്രദേശത്തുടനീളം അവൾ ക്രമീകരണങ്ങൾ ചെയ്തു, വിപ്ലവകാരികൾ ഇറങ്ങിയപ്പോൾ ശക്തിപ്പെടുത്തലുകൾ സംഘടിപ്പിക്കുന്നതിനുള്ള ഉത്തരവാദിത്തവും അവൾ ഏറ്റെടുത്തു. അവൾ ഒരു ബട്ടർഫ്ലൈ പുഷ്പത്തിനുള്ളിൽ ടെലിഗ്രാമുകൾ സ്ഥാപിക്കും, അതിനാൽ സന്ദേശങ്ങൾ രഹസ്യമായി തുടർന്നു. റിബൽ ആർമിയുടെ ജനറൽ സ്റ്റാഫിലെ അംഗമെന്ന നിലയിൽ അവർ ചെഗുവേരയ്ക്കും മറ്റുള്ളവർക്കും ആയുധങ്ങളും ഇടയ്ക്കിടെ ഭക്ഷണവും വൈദ്യസഹായവും നൽകി.
പുറംകണ്ണികൾ
വർഗ്ഗം:1920-ൽ ജനിച്ചവർ വർഗ്ഗം:1980-ൽ മരിച്ചവർ
കേപ്പ് ആൻ
യുണൈറ്റഡ് സ്റ്റേറ്റ്സിലെ വടക്കുകിഴക്കൻ മസാച്യുസെറ്റ്സിൽ സ്ഥിതിചെയ്യുന്ന അറ്റ്ലാന്റിക് സമുദ്രത്തിലെ പാറ കൊണ്ടുള്ള ഒരു മുനമ്പ് ആണ് കേപ്പ് ആൻ. ബോസ്റ്റണിലെ ഏതാണ്ട് 30 മൈൽ അകലെയാണിത്. മസാച്യുസെറ്റ് ബേയുടെ വടക്കൻ അതിർത്തിയാണ് ഇത്. കേപ് ആൻ-ൽ ഗ്ലോസ്റ്റർ നഗരം, എസ്സെക്സ്, മാഞ്ചസ്റ്റർ-ബൈ-ദി-സീ, റോക്പോർട്ട് എന്നിവ ഉൾപ്പെടുന്നു.
പദോത്പത്തി
ചാൾസ് ഒന്നാമനെ സ്മിത്ത് ഭൂപടം കാണിക്കുകയും ഭൂപ്രദേശത്തിൻറെ പേര് ഏതെങ്കിലും "ബാർബറസ് പേരുകൾ" (അർത്ഥമുള്ള പല തദ്ദേശീയ അമേരിക്കൻ സ്ഥലനാമങ്ങളും അദ്ദേഹം തിരഞ്ഞെടുത്തിരുന്നു) ഇംഗ്ലീഷിലേക്ക് മാറ്റാൻ സ്വാതന്ത്ര്യമുണ്ടെന്ന് ചാൾസിനോട് അദ്ദേഹം അഭിപ്രായപ്പെട്ടു. രാജാവ് അത്തരം പേരുകളിൽ പല മാറ്റങ്ങളും നടത്തിയെങ്കിലും നാലുപേരുകൾ മാത്രം അവശേഷിച്ചു. അതിലൊന്ന് കേപ് ആൻ ആയിരുന്നു. ചാൾസ് ഒന്നാമൻ തന്റെ മാതാവായ അന്ന ഓഫ് ഡെന്മാർക്കിൻറെ(Anne of Denmark) ബഹുമാനാർത്ഥമാണ് കേപ്പ് ആൻ എന്ന പേർ നിർദ്ദേശിച്ചത്.
ബാഹ്യ ലിങ്കുകൾ
വർഗ്ഗം:മസാച്യുസെറ്റ്സ്
ദി സീ-മെയ്ഡൻ
പോപ്പുലർ ടെയിൽസ് ഓഫ് വെസ്റ്റ് ഹൈലാൻഡ്‌സ് കഥകളിൽ ജോൺ ഫ്രാൻസിസ് കാംപ്‌ബെൽ ശേഖരിച്ച ഒരു സ്കോട്ടിഷ് യക്ഷിക്കഥയാണ് ദി സീ-മെയ്ഡൻ. ഇൻവററിക്ക് സമീപമുള്ള മത്സ്യത്തൊഴിലാളിയായ ജോൺ മക്കെൻസി ആണ് അദ്ദേഹത്തിന്റെ വിവരണക്കാരനെന്ന് പട്ടികപ്പെടുത്തുന്നു. ജോസഫ് ജേക്കബ്സ് ഇത് കെൽറ്റിക് ഫെയറി ടെയിൽസിൽ ഉൾപ്പെടുത്തി.
സംഗ്രഹം
ഒരു മത്സ്യകന്യക ഒരു മത്സ്യത്തൊഴിലാളിക്ക് തന്റെ മകന് പകരമായി ധാരാളം മത്സ്യം വാഗ്ദാനം ചെയ്തു. മത്സ്യത്തൊഴിലാളി തനിക്ക് ആരുമില്ലെന്നു പറഞ്ഞു. കാംബെൽസിന്റെ പതിപ്പിൽ, അവൾ അവന് ധാന്യങ്ങൾ വാഗ്ദാനം ചെയ്തു: മൂന്ന് അവന്റെ ഭാര്യക്ക്, മൂന്ന് ഒരു പെൺകുതിരക്ക്, മൂന്ന് ഒരു നായയ്ക്ക്, മൂന്ന് മുറ്റത്ത് നടാൻ; അപ്പോൾ മൂന്ന് ആൺമക്കളും മൂന്ന് കുഞ്ഞുങ്ങളും മൂന്ന് നായ്ക്കുട്ടികളും മൂന്ന് മരങ്ങളും ഉണ്ടാകും, അവൾക്ക് മൂന്ന് വയസ്സുള്ളപ്പോൾ ഒരു മകൻ ജനിക്കണം. ജേക്കബിന്റെ പതിപ്പിൽ, അയാൾക്ക് ഒരു മകനുണ്ടാകുമെന്ന് അവൾ പറഞ്ഞു. ആൺകുട്ടിക്ക് ഇരുപത് വയസ്സുള്ളപ്പോൾ അവൾ അവനെ എടുക്കും.
കാംബെലിന്റെ പതിപ്പിൽ, ആൺകുട്ടിക്ക് ഇരുപത് വയസ്സ് വരെ അവളെ മാറ്റിനിർത്താൻ മത്സ്യകന്യക അവനെ അനുവദിച്ചു.
രണ്ടിലും അച്ഛൻ വിഷമിച്ചു. മകൻ (അല്ലെങ്കിൽ മൂത്ത മകൻ) അവനിൽ നിന്ന് പ്രശ്നം പരിഹരിച്ചു, അവനോട് ഒരു നല്ല വാൾ വാങ്ങാൻ പറഞ്ഞു. അവൻ ഒരു നായയുമായി കുതിരപ്പുറത്ത് പുറപ്പെട്ടു ഒരു പട്ടി, ഒരു പരുന്ത്, ഒരു ഓട്ടർ എന്നിവ ആടിന്റെ ശവത്തിന്റെ പേരിൽ വഴക്കുണ്ടാക്കുന്നിടത്തേക്ക് വന്നു. അവർ തന്നോടൊപ്പം വന്ന് അവനെ സഹായിച്ചതിനാൽ അവൻ അത് അവർക്കായി പങ്കിട്ടു.
അവൻ ഒരു പശുപാലകനായി രാജാവിന്റെ അടുക്കൽ സേവനമനുഷ്ഠിച്ചു, അവന്റെ കൂലി പാലിന് അനുസരിച്ചായിരുന്നു. സമീപത്ത്, പുല്ല് മോശമായിരുന്നു, പാലും അവന്റെ കൂലിയും ഉണ്ടായിരുന്നു, പക്ഷേ അവൻ ഒരു പച്ച താഴ്വര കണ്ടെത്തി. അവൻ അവിടെ പശുക്കളെ മേയ്ച്ചപ്പോൾ, ഒരു ഭീമൻ തന്റെ താഴ്‌വരയിൽ മേയാൻ അവനെ വെല്ലുവിളിച്ചു. അവൻ ഭീമനെ കൊന്നു. അതിന്റെ നിധിയൊന്നും എടുക്കാതെ, നല്ല പാലു തരുന്ന പശുക്കളെ തിരിച്ചുകൊണ്ടുപോയി. അടുത്ത ദിവസം, അയാൾ പശുക്കളെ കൂടുതൽ മുന്നോട്ട് കൊണ്ടുപോയി, നായയുടെ സഹായത്തോടെ മറ്റൊരു ഭീമനുമായി യുദ്ധം ചെയ്യേണ്ടിവന്നു. അതിനുശേഷം മൂന്നാം ദിവസം, അവൻ അവരെ കൂടുതൽ മുന്നോട്ട് കൊണ്ടുപോയി, അവനെ കബളിപ്പിക്കാൻ ശ്രമിച്ച ഒരു പന്നിയെ കണ്ടുമുട്ടി, പക്ഷേ നായയുടെ സഹായത്തോടെ അയാൾ അവളെ കൊന്നു.
പുറംകണ്ണികൾ
വർഗ്ഗം:നാടോടിക്കഥകൾ
എലിസ ബ്രെറ്റോൺ
എലിസ ബ്രെറ്റോൺ ബിൻഡോർഫ് ഒരു ഫ്രഞ്ചു കലാകാരിയും എഴുത്തുകാരുയുമായിരുന്നു. ജനനം 1906 ഏപ്രിൽ 25 ന് ചിലിയിൽ. അവർ ഫ്രഞ്ച് എഴുത്തുകാരനും അയുക്തികതാവാദിയുമായിരുന്ന ആന്ദ്രേ ബ്രെറ്റോണിൻ റെ മൂന്നാമത്തെ ഭാര്യയായിരുന്നു.
പിയാനോയിൽ അതീവ നൈപുണ്യമുള്ള എലിസ ബിൻഡോർഫ് ചിലിയൻ രാഷ്ട്രീയപ്രവർത്തകനായ ബെഞ്ചമിൻ ക്ലോരോ യെയാണ് വിവാഹം കഴിച്ചിരുന്നത്. അവർക്ക് ക്സിമേന എന്ന മകളുണ്ടായിരുന്നു. വിവാഹമോചനത്തിനുശേഷം എലിസ ബിൻഡോർഫ് മകളോടൊപ്പം  യു.എസിലേയക്കു കുടിയേറി. 1943 ആഗസ്റ്റ് 13 ന് ഒരു ബോട്ടുയാത്ര ചെയ്യവേ മസാച്ചുസെറ്റ്സ് തീരത്തു നിന്ന് അകലെയുണ്ടായ അപകടത്തിൽ മകളായ ക്സിമേന മുങ്ങിമരിക്കുകയുണ്ടായി. ജീവിതവിരക്തിയിൽ ആത്മഹത്യാശ്രമം നടത്തിയ എലിസയെ ആശ്വസിപ്പിക്കാനും സഹായിക്കാനുമായി ചിലിയിൽ നിന്ന് ഒരു സുഹൃത്ത് എത്തുകയും അവർ ന്യൂയോർക്കി ലേയ്ക്കു താമസം മാറ്റുകയും ചെയ്തു. 1943 ഡിസംബർ മാസത്തിലൊരു ദിവസം അവർ മാൻഹാട്ടനിലെ 56 ആം തെരുവിലെ ഒരു ഫ്രഞ്ച് റെസ്റ്റോറൻറിൽ വച്ച് ആന്ദ്രേ ബെറ്റോണിനെ കണ്ടുമുട്ടി. അദ്ദേഹം ആ തെരുവിലാണ് ജീവിച്ചിരുന്നത്. ഈ റെസ്റ്റോറൻറിലെ സ്ഥിരം സന്ദർശകനുമായിരുന്നു. അദ്ദേഹം എലിസയെ പരിചയപ്പെടുകുയം ഒരു ഫ്രഞ്ച് എഴുത്തുകാരനെന്ന നിലയിൽ സ്വയം പരിചയപ്പെടുത്തുകയും ചെയ്തു.
1945 ൽ നെവാഡയിലെ റെനോയിൽവച്ച് ആന്ദ്രേ ബ്രെറ്റോൺ എലിസ ബിൻഡോർഫിനെ വിവാഹം കഴിച്ചു. ഈ അവസരത്തിൽ അവർ ഹോപ്പി ഇന്ത്യൻ റിസർവേഷൻ സന്ദർശിച്ചിരുന്നു. 1946 മെയ് 25 ന് അവർ ഫ്രാൻസിലേയ്ക്കു തിരിച്ചുപോയി.
അവലംബം
വർഗ്ഗം:ഫ്രഞ്ച് എഴുത്തുകാർ വർഗ്ഗം:കലാകാരികൾ വർഗ്ഗം:1906-ൽ ജനിച്ചവർ വർഗ്ഗം:ഏപ്രിൽ 25-ന് ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:ഏപ്രിൽ 5-ന് മരിച്ചവർ
രൂത്ത് അസവ
പുറത്തേയ്ക്കുള്ള കണ്ണികൾ
വർഗ്ഗം:1926-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ശിൽപ്പികൾ വർഗ്ഗം:അമേരിക്കൻ ശിൽപ്പികൾ
ജോർജസ് മെലീസ്
മേരി-ജോർജസ്-ജീൻ മെലിയസ് അഥവാ ജോർജസ് മെലീസ്,(ആംഗല ഉച്ചാരണം: /mɛ.li.'ez/); (8 ഡിസംബർ 1861 – 21 ജനുവരി 1938) സിനിമാ വ്യവസായത്തിന്റെ പ്രാരംഭ ഘട്ടത്തിൽ വളരെയധികം സംഭാവനകൾ നൽകിയ ഫ്രാൻസ് സ്വദേശിയായ ഒരു സാങ്കേതിക വിദഗ്ദ്ധനും സംവിധായകനുമായിരുന്നു. സിനിമയിൽ സ്പെഷ്യൽ എഫക്സ്ടുകൾക്ക് നൂതനമായ നൂതനരീതി സ്റ്റോപ്പ് ട്രിക്ക് അവതരിപ്പിച്ചത് ഇദ്ദേഹമാണ്. (ഒരു സീനിൽ ക്യാമറയുടെ പ്രവർത്തനം നിർത്തി, അടുത്ത സീനിൽ തത്സമയം സ്പെഷ്യൽ എഫക്ട്സ് നൽകിക്കൊണ്ട് ചിത്രീകരണം തുടരുകയും, തുടർന്ന് എഡിറ്റിംഗ് വേളയിൽ ഇരു സീനുകളും കൃത്യമായി യോജിപ്പിച്ച് എഫക്ട്സ് അനുഭവവേദ്യമാക്കുകയും ചെയ്യുക എന്നതായിരുന്നു ഈ രീതി). മൾട്ടിപ്പൾ എക്സ്പോഷർ, റ്റൈം ലാപ്സ് ഫോട്ടൊഗ്രഫി, ഡിസോൾവസ് എന്നീ എഫക്ടുകളും അദ്ദേഹം ഉപയോഗിച്ചിരുന്നു. ബ്ലാക് ആൻഡ് വൈറ്റ് ഫിലിമുകൾ മാത്രമുണ്ടായിരുന്ന അക്കാലത്ത് കൈകൊണ്ട് ഫിലിമുകൾക്ക് നിറം നൽകി മെലീസ് വിപ്ലവം സൃഷ്ടിച്ചു. മാജിക്, യന്ത്രവിദ്യ എന്നീക്കാര്യങ്ങളിലുണ്ടായിരുന്ന തന്റെ പാടവത്തെ സിനിമയിലേക്ക് സന്നിവേശിപ്പിച്ച അദ്ദേഹം സിനിമജീഷ്യൻ എന്നും അറിയപ്പെട്ടിരുന്നു. ജോർജസ് മെലീസിന്റെ സൃഷ്ടികളായ ചന്ദ്രനിലേക്കൊരു യാത്ര/ എ ട്രിപ് ടു ദ മൂൺ (1902), അസാദ്ധ്യ യാത്ര/ ദ ഇമ്പോസിബിൾ വോയിജ് (1904) എന്നിവ ആദ്യകാല സയൻസ് ഫിക്ഷൻ സിനിമകളായി വിലയിരുത്തപ്പെടുന്നു. അദ്ദേഹം 1896ൽ പുറത്തിറക്കിയ ഭൂതാധിനിവേശമുള്ള മാളിക/ ദ ഹോണ്ടിഡ് കാസിൽ എന്ന ചിത്രം ഭയാനക സിനിമകളുടെ ഗണത്തിൽപ്പെടുന്നതാണ്. അക്കാലത്തെ സാങ്കേതിക പരിമിതികൾ മൂലം നിശ്ശബ്ദ ചിത്രങ്ങൾ പുറത്തിറക്കാനെ മെലീസിന് കഴിഞ്ഞിരുന്നുള്ളു.